CELEX: 32021R0646
Language: mt
Date: 2021-04-19 00:00:00
Title: Regolament ta’ Implimentazzjoni tal-Kummissjoni (UE) 2021/646 tad-19 ta’ April 2021 li jistabbilixxi r-regoli għall-applikazzjoni tar-Regolament (UE) 2019/2144 tal-Parlament Ewropew u tal-Kunsill fir-rigward ta’ proċeduri uniformi u speċifikazzjonijiet tekniċi għall-approvazzjoni tat-tip ta’ vetturi bil-mutur fir-rigward tas-sistemi ta’ emerġenza ta’ żamma tal-karreġġata tagħhom (ELKS) (Test b’rilevanza għaż-ŻEE)

20.4.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 133/31
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/646
         tad-19 ta’ April 2021
         li jistabbilixxi r-regoli għall-applikazzjoni tar-Regolament (UE) 2019/2144 tal-Parlament Ewropew u tal-Kunsill fir-rigward ta’ proċeduri uniformi u speċifikazzjonijiet tekniċi għall-approvazzjoni tat-tip ta’ vetturi bil-mutur fir-rigward tas-sistemi ta’ emerġenza ta’ żamma tal-karreġġata tagħhom (ELKS)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/2144 tal-Parlament Ewropew u tal-Kunsill tas-27 ta’ Novembru 2019 dwar rekwiżiti tal-approvazzjoni tat-tip għall-vetturi bil-mutur u t-trejlers tagħhom, kif ukoll għas-sistemi, għall-komponenti u għall-unitajiet tekniċi separati maħsubin għat-tali vetturi, fir-rigward tas-sikurezza ġenerali tagħhom u tal-protezzjoni tal-okkupanti tal-vetturi u l-utenti vulnerabbli tat-triq, li jemenda r-Regolament (UE) 2018/858 tal-Parlament Ewropew u tal-Kunsill u li jħassar ir-Regolamenti (KE) Nru 78/2009, (KE) Nru 79/2009 u (KE) Nru 661/2009 tal-Parlament Ewropew u tal-Kunsill u r-Regolamenti tal-Kummissjoni (KE) Nru 631/2009, (UE) Nru 406/2010, (UE) Nru 672/2010, (UE) Nru 1003/2010, (UE) Nru 1005/2010, (UE) Nru 1008/2010, (UE) Nru 1009/2010, (UE) Nru 19/2011, (UE) Nru 109/2011, (UE) Nru 458/2011, (UE) Nru 65/2012, (UE) Nru 130/2012, (UE) Nru 347/2012, (UE) Nru 351/2012, (UE) Nru 1230/2012 u (UE) 2015/166 (1), u b’mod partikolari l-Artikolu 7(6) flimkien mal-Artikolu 7(3) tiegħu,
         Billi:
         
                     (1)
                  
                  
                     L-Artikolu 7(3) tar-Regolament (UE) 2019/2144 jirrikjedi li l-karozzi tal-passiġġieri u l-vetturi kummerċjali ħfief ikunu mgħammra b’sistemi ta’ emerġenza ta’ żamma tal-karreġġata. Huwa meħtieġ li jiġu stabbiliti regoli fir-rigward ta’ proċeduri uniformi u speċifikazzjonijiet tekniċi għall-approvazzjoni tat-tip ta’ vetturi fir-rigward tas-sistemi ta’ emerġenza ta’ żamma tal-karreġġata.
                  
               
                     (2)
                  
                  
                     Il-proċeduri tal-approvazzjoni tat-tip stabbiliti fir-Regolament (UE) 2018/858 tal-Parlament Ewropew u tal-Kunsill (2) japplikaw għall-approvazzjoni tat-tip ta’ vetturi bil-mutur fir-rigward tas-sistemi ta’ emerġenza ta’ żamma tal-karreġġata. Sabiex ikun hemm approċċ konsistenti fir-rigward tal-informazzjoni li trid tiġi pprovduta fid-dokument ta’ informazzjoni msemmi fl-Artikolu 24(1)(a) tar-Regolament (UE) 2018/858, l-informazzjoni rilevanti għas-sistema ta’ emerġenza ta’ żamma tal-karreġġata jenħtieġ li tiġi speċifikata aktar f’dan ir-Regolament.
                  
               
                     (3)
                  
                  
                     Iċ-ċertifikat tal-approvazzjoni tat-tip tal-UE, imsemmi fl-Artikolu 28(1) tar-Regolament (UE) 2018/858, li jrid jinħareġ għal sistemi ta’ emerġenza ta’ żamma tal-karreġġata, jenħtieġ li jkun ibbażat fuq il-mudell rispettiv stabbilit fl-Anness III tar-Regolament ta’ Implimentazzjoni tal-Kummissjoni (UE) 2020/683 (3). Madankollu, l-addendum għaċ-ċertifikat tal-approvazzjoni tat-tip jenħtieġ li jkun fih l-informazzjoni speċifika għas-sistemi ta’ emerġenza ta’ żamma tal-karreġġata kif definit f’dan ir-Regolament; għalhekk, il-mudell għaċ-ċertifikat tal-approvazzjoni tat-tip bl-addendum ta’ miegħu jenħtieġ li jiġi stabbilit f’dan ir-Regolament.
                  
               
                     (4)
                  
                  
                     F’konformita man-nota 6 tat-tabella fl-Anness II tar-Regolament (UE) 2019/2144, l-applikazzjoni tar-rekwiżit għat-twaħħil obbligatorju ta’ sistema ta’ emerġenza ta’ żamma tal-karreġġata hija differita b’sentejn fir-rigward ta’ vetturi bil-mutur b’sistemi tal-istering megħjun b’enerġija idrawlika. Għal dak il-perjodu, tali vetturi jenħtieġ li jkunu mgħammra b’sistema ta’ twissija ta’ ħruġ mill-karreġġata li tissodisfa r-rekwiżiti ta’ dan ir-Regolament.
                  
               
                     (5)
                  
                  
                     Is-sistema ta’ emerġenza ta’ żamma tal-karreġġata hija sistema li tassisti lis-sewwieq, li jenħtieġ li tipprovdi twissija lis-sewwieq u tikkoreġi t-trajettorja biss meta s-sewwieq ikun qed joħroġ mill-karreġġata b’mod mhux intenzjonat.
                  
               
                     (6)
                  
                  
                     F’konformità mal-leġiżlazzjoni nazzjonali dwar it-traffiku, is-sewwieqa huma permessi jaqsmu marki tal-karreġġata b’linja miksura u huwa partikolarment diffiċli għat-teknoloġiji attwali biex jivvalutaw jekk il-qsim tal-marki tal-karreġġata b’linja miksura mis-sewwieq huwiex intenzjonat jew le. Sabiex jiġu evitati interventi mhux meħtieġa mis-sistema ta’ emerġenza ta’ żamma tal-karreġġata, li jistgħu jġiegħlu lis-sewwieq jitfi s-sistema u b’hekk jintilef il-benefiċċju potenzjali għas-sikurezza, jenħtieġ li s-sistema ta’ emerġenza ta’ żamma tal-karreġġata tkun meħtieġa biss li twissi lis-sewwieq u mhux li tikkoreġi t-trajettorja tal-vettura meta taqsam il-marki tal-karreġġata b’linji miksura.
                  
               
                     (7)
                  
                  
                     It-teknoloġiji eżistenti attwalment għas-sistemi ta’ emerġenza ta’ żamma tal-karreġġata huma bbażati fuq id-detezzjoni tal-marki tal-karreġġata u l-prestazzjoni ta’ dawk is-sistemi ma tistax tiġi ggarantita fin-nuqqas ta’ tali marki. Għalhekk, is-sistemi ta’ emerġenza ta’ żamma tal-karreġġata ma għandhomx ikunu meħtieġa joperaw fin-nuqqas ta’ marki tal-karreġġata.
                  
               
                     (8)
                  
                  
                     Minħabba l-kumplessità tas-sistema/i ta’ kontroll elettroniku tas-sistemi ta’ emerġenza ta’ żamma tal-karreġġata, jeħtieġ li t-testijiet previsti f’dan ir-Regolament jiġu ssupplimentati b’dokumentazzjoni, li turi l-miżuri ta’ disinn u ta’ validazzjoni meħuda mill-manifattur biex jiżgura li s-sistema ta’ emerġenza ta’ żamma tal-karreġġata taħdem b’mod sikur f’diversi sitwazzjonijiet. Id-dokumentazzjoni rilevanti li trid tiġi pprovduta mill-manifattur u l-proċeduri għall-valutazzjoni tagħha mill-awtoritajiet tal-approvazzjoni jew mis-servizzi tekniċi għandha tiġi definita f’dan ir-Regolament.
                  
               
                     (9)
                  
                  
                     Billi r-Regolament (UE) 2019/2144 japplika b’effett mis-6 ta’ Lulju 2022, dan ir-Regolament jenħtieġ li japplika mill-istess data.
                  
               
                     (10)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Tekniku – Vetturi bil-Mutur,
                  
               ADOTTAT DAN IR-REGOLAMENT:
         
            Artikolu 1
            Dispożizzjonijiet amministrattivi u speċifikazzjonijiet tekniċi għall-approvazzjoni tat-tip ta’ vetturi fir-rigward tas-sistemi ta’ emerġenza ta’ żamma tal-karreġġata
            
               1.   Id-dokument ta’ informazzjoni, ippreżentat f’konformità mal-Artikolu 24(1)(a) tar-Regolament (UE) 2018/858 mal-applikazzjoni għall-approvazzjoni tat-tip ta’ tip ta’ vettura fir-rigward tas-sistema ta’ emerġenza ta’ żamma tal-karreġġata, għandu jikkonsisti mill-informazzjoni rilevanti għal dik is-sistema kif indikat fil-Parti 1 tal-Anness I.
            
            
               2.   L-approvazzjoni tat-tip ta’ vetturi bil-mutur fir-rigward tas-sistemi ta’ emerġenza ta’ żamma tal-karreġġata għandha tkun soġġetta għall-ispeċifikazzjonijiet tekniċi stabbiliti fil-Parti 2 tal-Anness I.
            
            
               3.   Meta vetturi bil-mutur b’sistemi tal-istering megħjun b’enerġija idrawlika jkunu mgħammra, minflok b’sistemi ta’ emerġenza ta’ żamma tal-karreġġata, b’sistema ta’ twissija ta’ ħruġ mill-karreġġata kif definit fl-Artikolu 3(9) tar-Regolament (UE) 2019/2144, dawk is-sistemi ta’ twissija ta’ ħruġ mill-karreġġata għandhom jikkonformaw mal-ispeċifikazzjonijiet tekniċi rilevanti stabbiliti fil-Parti 2 tal-Anness I.
            
            
               4.   Iċ-ċertifikat tal-approvazzjoni tat-tip tal-UE għal tip ta’ vettura fir-rigward tas-sistema ta’ emerġenza ta’ żamma tal-karreġġata, kif imsemmi fl-Artikolu 28(1) tar-Regolament (UE) 2018/858, għandu jitfassal f’konformità mal-Parti 3 tal-Anness I.
            
         
         
            Artikolu 2
            Awditjar tas-sikurezza
            Il-proċeduri għall-verifika tal-aspetti tas-sikurezza tas-sistemi ta’ kontroll elettroniku tas-sistemi ta’ emerġenza ta’ żamma tal-karreġġata mill-awtoritajiet tal-approvazzjoni jew mis-servizzi tekniċi u għall-valutazzjoni tad-dokumentazzjoni teknika pprovduta mill-manifatturi huma stabbiliti fl-Anness II.
         
         
            Artikolu 3
            Dħul fis-seħħ u applikazzjoni
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mis-6 ta’ Lulju 2022.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-19 ta’ April 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 325, 16.12.2019, p. 1.
         
            (2)  Ir-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta’ sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE (ĠU L 151, 14.6.2018, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2020/683 tal-15 ta’ April 2020 li jimplimenta r-Regolament (UE) 2018/858 tal-Parlament Ewropew u tal-Kunsill fir-rigward tar-rekwiżiti amministrattivi għall-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta’ sistemi, komponenti u unitajiet tekniċi separati maħsubin għat-tali vetturi (ĠU L 163, 26.5.2020, p. 1).
      
      
         
            ANNESS I
            PARTI 1
            
               Dokument ta’ informazzjoni għall-approvazzjoni tat-tip tal-UE ta’ vetturi fir-rigward tas-sistemi ta’ emerġenza ta’ żamma tal-karreġġata tagħhom
            
            
               MUDELL
            
            Dokument ta’ informazzjoni Nru ... dwar l-approvazzjoni tat-tip tal-UE ta’ vettura fir-rigward tas-sistema ta’ emerġenza ta’ żamma tal-karreġġata.
            L-informazzjoni li ġejja għandha tiġi pprovduta fi tliet kopji u għandha tinkludi werrej. Kwalunkwe tpinġija jew stampa għandha tiġi pprovduta fi skala xierqa u b’dettall suffiċjenti fuq karta ta’ daqs A4 jew fuq folder ta’ format A4. F’każ li jkun hemm xi ritratti, dawn għandhom ikunu ddettaljati biżżejjed.
            Jekk is-sistemi, imsemmija f’dan id-dokument ikollhom kontrolli elettroniċi, trid tingħata l-informazzjoni dwar il-prestazzjoni tagħhom.
            0.   ĠENERALI
            
                     
                        0.1.
                     
                     
                        Għamla (l-isem kummerċjali tal-manifattur):
                     
                  
                     
                        0.2.
                     
                     
                        Tip:
                     
                  
                     
                        0.2.1.
                     
                     
                        Isem/ismijiet kummerċjali (jekk disponibbli):
                     
                  
                     
                        0.3.
                     
                     
                        Il-mezz ta’ identifikazzjoni tat-tip jekk immarkat fuq il-vettura/komponent/unità teknika separata:
                     
                  
                     
                        0.3.1.
                     
                     
                        Il-pożizzjoni ta’ dik il-marka:
                     
                  
                     
                        0.4.
                     
                     
                        Il-kategorija tal-vettura:
                     
                  
                     
                        0.5.
                     
                     
                        Isem tal-kumpanija u indirizz tal-manifattur:
                     
                  
                     
                        0.8.
                     
                     
                        Isem/ismijiet u indirizz(i) tal-impjant(i) tal-assemblaġġ:
                     
                  
                     
                        0.9.
                     
                     
                        Isem u indirizz tar-rappreżentant tal-manifattur (jekk applikabbli):
                     
                  1.   KARATTERISTIĊI ĠENERALI TAL-KOSTRUZZJONI
            
                     
                        1.1.
                     
                     
                        Ritratti u/jew tpinġijiet ta’ vettura/komponent/unità teknika separata rappreżentattiva:
                     
                  
                     
                        1.8.
                     
                     
                        Naħa tas-sewqan: xellug/lemin
                     
                  2.   MASES U DIMENSJONIJIET
            (f’kg u mm) (Irreferi għat-tpinġija fejn applikabbli)
            
                     
                        2.6.
                     
                     
                        Massa fi stat ta’ tħaddim
                        
                                    (a)
                                 
                                 
                                    Minima u massima għal kull varjant:
                                 
                              
                                    (b)
                                 
                                 
                                    Massa ta’ kull verżjoni (trid tiġi pprovduta matriċi):
                                 
                              
                  4.   TRAŻMISSJONI
            
                     
                        4.5.
                     
                     
                        Gerboks
                     
                  
                     
                        4.5.1.
                     
                     
                        Tip: Manwali/Awtomatika/CVT (trażmissjoni kontinwament varjabbli)/Proporzjon fiss/Awtomatizzata/Oħrajn/Buttun tar-rota
                     
                  
                     
                        4.7.
                     
                     
                        Il-veloċità massima skont id-disinn tal-vettura (f’km/h):
                     
                  
                     
                        6.6.1.
                     
                     
                        Il-kombinament(i) tat-tajers/roti
                     
                  
                     
                        6.6.1.1.
                     
                     
                        Il-fusien
                     
                  
                     
                        6.6.1.1.1.
                     
                     
                        Fus 1:
                        
                                    6.6.1.1.1.1.
                                    Id-deżinjazzjoni tad-daqs tat-tajer
                                 
                                 
                                    6.6.1.1.1.2.
                                    L-indiċi tal-kapaċità tat-tagħbija
                                 
                                 
                                    6.6.1.1.1.3.
                                    Is-simbolu tal-kategorija tal-veloċità
                                 
                                 
                                    6.6.1.1.1.4.
                                    Id-daqs(ijiet) tar-rimm tar-rota
                                 
                                 
                                    6.6.1.1.1.5.
                                    L-offset(s) tar-rota
                                 
                                 
                                    6.6.1.1.1.6.
                                    Il-koeffiċjent tar-reżistenza għad-dawrien (RRC)
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                     
                        6.6.1.1.2.
                     
                     
                        Fus 2:
                        
                                    6.6.1.1.2.1.
                                    Id-deżinjazzjoni tad-daqs tat-tajer
                                 
                                 
                                    6.6.1.1.2.2.
                                    L-indiċi tal-kapaċità tat-tagħbija
                                 
                                 
                                    6.6.1.1.2.3.
                                    Is-simbolu tal-kategorija tal-veloċità
                                 
                                 
                                    6.6.1.1.2.4.
                                    Id-daqs(ijiet) tar-rimm tar-rota
                                 
                                 
                                    6.6.1.1.2.5.
                                    L-offset(s) tar-rota
                                 
                                 
                                    6.6.1.1.2.6.
                                    Il-koeffiċjent tar-reżistenza għad-dawrien (RRC)
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              eċċ.
                     
                  
                     
                        6.6.1.2.
                     
                     
                        Stepni, jekk ikun hemm:
                     
                  
                     
                        7.4.
                     
                     
                        Sistema ta’ emerġenza ta’ żamma tal-karreġġata (ELKS)
                     
                  
                     
                        7.4.1.
                     
                     
                        Deskrizzjoni teknika u tpinġija tas-sistema:
                     
                  
                     
                        7.4.2.
                     
                     
                        Mezzi għad-diżattivazzjoni manwali tal-ELKS:
                     
                  
                     
                        7.4.3.
                     
                     
                        Deskrizzjoni tad-diżattivazzjoni awtomatika (jekk imwaħħla):
                     
                  
                     
                        7.4.4.
                     
                     
                        Deskrizzjoni tas-soppressjoni awtomatika (jekk imwaħħla):
                     
                  
                     
                        7.5.
                     
                     
                        Sistema ta’ Twissija ta’ Ħruġ mill-Karreġġata (LDWS)
                     
                  
                     
                        7.5.1
                     
                     
                        Medda tal-veloċità tal-LDWS:
                     
                  
                     
                        7.5.2.
                     
                     
                        Deskrizzjoni teknika u tpinġija tal-LDWS):
                     
                  
                     
                        7.6.
                     
                     
                        Funzjoni Korrettiva ta’ Kontroll Direzzjonali (CDCF)
                     
                  
                     
                        7.6.1
                     
                     
                        Medda tal-veloċità tas-CDCF:
                     
                  
                     
                        7.6.2.
                     
                     
                        Deskrizzjoni teknika u tpinġija tas-sistema (b’mod partikolari jekk is-sistema tuża l-istering jew l-ibbrejkjar):
                     
                  
               Nota ta’ spjegazzjoni
            
            Dan id-dokument ta’ informazzjoni jinkludi l-informazzjoni rilevanti għas-sistema ta’ emerġenza ta’ żamma tal-karreġġata u għandu jimtela skont il-mudell stabbilit fl-Anness I tar-Regolament ta’ Implimentazzjoni tal-Kummissjoni (UE) 2020/683.
            PARTI 2
            
               Speċifikazzjonijiet tekniċi
            
            
                     
                        1.
                     
                     
                        Definizzjonijiet
                        Għall-fini tal-Annessi, japplikaw id-definizzjonijiet li ġejjin:
                     
                  
                     
                        1.1.
                     
                     
                        “tip ta’ vettura fir-rigward tas-sistema ta’ emerġenza ta’ żamma tal-karreġġata tagħha” tfisser kategorija ta’ vetturi li ma jvarjawx f’aspetti essenzjali bħal:
                        
                                    (1)
                                 
                                 
                                    karatteristiċi tal-vettura li jinfluwenzaw b’mod sinifikanti l-prestazzjonijiet tas-sistema ta’ emerġenza ta’ żamma tal-karreġġata;
                                 
                              
                                    (2)
                                 
                                 
                                    it-tip u d-disinn tas-sistema ta’ emerġenza ta’ żamma tal-karreġġata;
                                 
                              
                  
                     
                        1.2.
                     
                     
                        “funzjoni korrettiva ta’ kontroll direzzjonali (CDCF)” tfisser funzjoni ta’ kontroll fi ħdan sistema ta’ kontroll elettronika li biha, għal żmien limitat, bidliet fl-angolu tal-istering ta’ rota waħda jew aktar u/jew ibbrejkjar ta’ roti individwali jistgħu jirriżultaw mill-evalwazzjoni awtomatika tas-sinjali mibdija abbord il-vettura arrikkita b’mod fakultattiv b’data pprovduta mhux abbord il-vettura, sabiex jiġi kkoreġut il-ħruġ mill-karreġġata, eż. biex jiġi evitat il-qsim tal-marki tal-karreġġata, u jsir ħruġ mit-triq;
                     
                  
                     
                        1.3.
                     
                     
                        “vettura tat-test” tfisser il-vettura li qed tiġi ttestjata;
                     
                  
                     
                        1.4.
                     
                     
                        “distanza sal-marki tal-karreġġata (DTLM)” tfisser id-distanza laterali li jifdal (perpendikolari għall-marki tal-karreġġata) bejn in-naħa ta’ ġewwa tal-marki tal-karreġġata u t-tarf ta’ barra nett tat-tajer qabel ma l-vettura tat-test taqsam in-naħa ta’ ġewwa tal-marki tal-karreġġata;
                     
                  
                     
                        1.5.
                     
                     
                        “triq ċatta” tfisser triq b’inklinazzjoni ta’ inqas minn 1 % fid-direzzjoni lonġitudinali u għad-direzzjoni laterali, inqas minn 2 % għal nofs il-wisa’ tal-karreġġata fuq kull naħa tal-linja tan-nofs u inqas minn 3 % għan-nofs ta’ barra tal-karreġġata;
                     
                  
                     
                        1.6.
                     
                     
                        “triq xotta” tfisser triq b’koeffiċjent massimu tal-ibbrejkjar nominali ta’ 0,9;
                     
                  
                     
                        1.7.
                     
                     
                        “Is-Sistema” tfisser is-sistema ta’ kontroll elettroniku u s-sistemi kumplessi ta’ kontroll elettroniku li jipprovdu jew li jiffurmaw parti mit-trażmissjoni ta’ kontroll tas-sistema ta’ emerġenza ta’ żamma tal-karreġġata, inkluż il-links tat-trażmissjoni lejn jew minn sistemi oħra tal-vettura li jaġixxu fuq is-sistema ta’ emerġenza li żżomm il-vettura fil-karreġġata;
                     
                  
                     
                        1.8.
                     
                     
                        “unitajiet” tfisser l-iżgħar diviżjonijiet tal-komponenti ta’ sistema li se jitqiesu, minħabba li dawn il-kombinamenti ta’ komponenti se jiġu ttrattati bħala entitajiet singoli għal finijiet ta’ identifikazzjoni, analiżi jew sostituzzjoni;
                     
                  
                     
                        1.9.
                     
                     
                        “links ta’ trażmissjoni” tfisser kwalunkwe tagħmir elettriku, mekkaniku, pnewmatiku jew idrawliku użat għall-interkonnessjoni tal-unitajiet distribwiti sabiex jitwasslu sinjali, data operattiva jew provvista tal-enerġija;
                     
                  
                     
                        1.10.
                     
                     
                        “sistema ta’ kontroll elettroniku” tfisser kombinament ta’ unitajiet, iddisinjati biex jikkooperaw fil-produzzjoni ta’ funzjoni tal-kontroll tal-vettura permezz tal-ipproċessar elettroniku tad-data;
                     
                  
                     
                        1.11.
                     
                     
                        “sistema kumplessa ta’ kontroll elettroniku tal-vettura” tfisser sistema elettronika ta’ kontroll li fiha, funzjoni kkontrollata minn sistema elettronika jew mis-sewwieq tista’ tinqabeż minn sistema/funzjoni elettronika ta’ kontroll ta’ livell ogħla, u b’hekk issir parti mis-sistema kumplessa, kif ukoll kwalunkwe qbiż tas-sistema, inkluż il-links tat-trażmissjoni lejn u mis-sistemi/funzjoni prevalenti barra mill-kamp ta’ applikazzjoni ta’ dan ir-Regolament;
                     
                  
                     
                        1.12.
                     
                     
                        “strateġija ta’ kontroll” tfisser strateġija biex jiġi żgurat it-tħaddim robust u sikur tal-funzjoni(jiet) ta’ sistema b’kontroll elettroniku b’rispons għal sett speċifiku ta’ kundizzjonijiet ambjentali u/jew operattivi (bħall-kundizzjoni tal-wiċċ tat-triq, l-intensità tat-traffiku u utenti oħra tat-triq, kundizzjonijiet ħżiena tat-temp, eċċ.), li jistgħu jinkludu d-diżattivazzjoni awtomatika ta’ funzjoni jew restrizzjonijiet temporanji tal-prestazzjoni (eż. tnaqqis fil-veloċità massima operattiva, eċċ.);
                     
                  
                     
                        1.13.
                     
                     
                        “kunċett ta’ sikurezza” ifisser deskrizzjoni tal-miżuri ddisinjati fis-sistema, pereżempju fi ħdan l-unitajiet elettroniċi, sabiex tiġi indirizzata l-integrità tas-sistema u jiġi żgurat it-tħaddim sikur kemm taħt kundizzjonijiet ta’ ħsara kif ukoll taħt kundizzjonijiet ta’ mingħajr ħsara, inkluż fil-każ ta’ ħsara elettrika. Il-possibbiltà li l-vettura taqleb għal tħaddim parzjali jew saħansitra għal sistema ta’ riżerva għall-funzjonijiet vitali tal-vettura tista’ tkun parti mill-kunċett ta’ sikurezza.
                     
                  
                     
                        2.
                     
                     
                        Rekwiżiti ġenerali
                     
                  
                     
                        2.1.
                     
                     
                        Sistema ta’ emerġenza ta’ żamma tal-karreġġata (ELKS) għandha tinkludi sistema ta’ twissija ta’ ħruġ mill-karreġġata (LDWS) u funzjoni korrettiva ta’ kontroll direzzjonali (CDCF).
                     
                  
                     
                        2.1.1.
                     
                     
                        L-LDWS għandha tissodisfa r-rekwiżiti tal-punti 3.1 sa 3.4 u l-punt 3.5.
                     
                  
                     
                        2.1.2.
                     
                     
                        Is-CDCF għandha tissodisfa r-rekwiżiti tal-punti 3.1 sa 3.4 u l-punt 3.6.
                     
                  
                     
                        2.2.
                     
                     
                        Twissijiet u interventi ta’ ħruġ mill-karreġġata ELKS
                        Soġġett għal rekwiżiti speċifiċi hawn taħt, is-sistema għandha tkun iddisinjata biex timminimizza t-twissijiet u l-interventi għall-manuvri intenzjonati tas-sewwieq.
                     
                  
                     
                        3.
                     
                     
                        Rekwiżiti speċifiċi
                     
                  
                     
                        3.1.
                     
                     
                        Twissija ta’ falliment tal-ELKS
                        Għandha tiġi pprovduta twissija meta jkun hemm ħsara fl-ELKS li tipprevjeni milli jiġu ssodisfati r-rekwiżiti ta’ dan ir-Regolament.
                     
                  
                     
                        3.1.1.
                     
                     
                        It-twissija ta’ ħsara għandha tkun sinjal viżiv ta’ twissija kostanti.
                     
                  
                     
                        3.1.1.1.
                     
                     
                        Ma għandux ikun hemm intervall ta’ ħin twil wisq bejn kull awtokontroll mill-ELKS (funzjoni integrata li tiċċekkja għal ħsara tas-sistema fuq bażi kontinwa mill-inqas waqt li s-sistema tkun attiva), u sussegwentement, ma għandux ikun hemm dewmien biex jinxtegħel is-sinjal ta’ twissija, fil-każ ta’ ħsara li tista’ tiġi rilevata b’mezz elettriku.
                     
                  
                     
                        3.1.1.2.
                     
                     
                        Malli tiġi rilevata kwalunkwe kundizzjoni ta’ ħsara mhux elettrika (eż. allinjament ħażin tas-sensur), għandu jiġi attivat is-sinjal ta’ twissija kif definit fil-punt 3.1.1.
                     
                  
                     
                        3.1.2.
                     
                     
                        Jekk il-vettura tkun mgħammra b’mezz għad-diżattivazzjoni tal-ELKS, għandha tingħata twissija meta s-sistema tiġi diżattivata skont il-punt 3.2. Dan għandu jkun sinjal ta’ twissija viżiva kostanti. Is-sinjal ta’ twissija ta’ ħsara speċifikat fil-punt 3.1.1. jista’ jintuża għal dan l-iskop.
                     
                  
                     
                        3.2.
                     
                     
                        Diżattivazzjoni tal-ELKS
                     
                  
                     
                        3.2.1.
                     
                     
                        Diżattivazzjoni manwali
                        Meta vettura tkun mgħammra b’mezz biex il-funzjoni tal-ELKS tiġi diżattivata manwalment, jew parzjalment jew kompletament, għandhom japplikaw il-kundizzjonijiet li ġejjin kif xieraq:
                     
                  
                     
                        3.2.1.1.
                     
                     
                        Il-funzjoni sħiħa tal-ELKS għandha terġa’ tiġi attivata b’mod awtomatiku u sħiħ ma’ kull attivazzjoni tal-iswiċċ ta’ kontroll prinċipali tal-vettura.
                     
                  
                     
                        3.2.1.2.
                     
                     
                        Id-diżattivazzjoni manwali tal-ELKS sħiħa ma għandhiex tkun possibbli b’inqas minn żewġ azzjonijiet intenzjonati, eż. agħfas u żomm fuq buttuna, jew agħżel u kkonferma fuq l-għażla tal-menu. Għandu jkun possibbli li jiġu mrażżna faċilment it-twissijiet akustiċi tal-LDWS, iżda tali azzjoni ma għandhiex fl-istess ħin tiddiżattiva l-LDWS jew is-CDCF.
                     
                  
                     
                        3.2.1.3.
                     
                     
                        Il-kapaċità ta’ diżattivazzjoni manwali għandha tiġi ttestjata skont it-test(ijiet) rilevanti tal-vettura speċifikat(i) f’punt 3.
                     
                  
                     
                        3.2.2.
                     
                     
                        Diżattivazzjoni awtomatika
                        Jekk il-vettura tkun mgħammra b’mezz ta’ diżattivazzjoni awtomatika tal-funzjoni tal-ELKS, jew parzjalment jew kompletament, pereżempju f’sitwazzjonijiet bħal użu off-road, waqt li tkun irmunkata, waqt li trejler ikun qiegħed jitwaħħal mal-vettura jew waqt li l-kontroll elettroniku tal-istabbiltà (ESC) jkun qiegħed jiġi diżattivat, għandhom japplikaw il-kundizzjonijiet li ġejjin kif xieraq:
                     
                  
                     
                        3.2.2.1.
                     
                     
                        Bħala parti mill-Awditjar tas-sikurezza, il-manifattur tal-vettura għandu jipprovdi lista ta’ sitwazzjonijiet u kriterji korrispondenti fejn il-funzjoni tal-ELKS tiġi diżattivata awtomatikament u din għandha tiġi annessa mar-rapport tat-test.
                     
                  
                     
                        3.2.2.2.
                     
                     
                        Il-funzjoni tal-ELKS għandha tiġi attivata mill-ġdid awtomatikament u kompletament hekk kif il-kundizzjonijiet li wasslu għad-diżattivazzjoni awtomatika ma jibqgħux preżenti aktar.
                     
                  
                     
                        3.2.3.
                     
                     
                        Sinjal viżiv ta’ twissija kostanti għandu jinforma lis-sewwieq li l-funzjoni tal-ELKS tkun ġiet diżattivata. Is-sinjal ta’ twissija ta’ ħsara speċifikat fil-punt 3.1.1. ta’ hawn fuq jista’ jintuża għal dan l-għan.
                     
                  
                     
                        3.3.
                     
                     
                        Soppressjoni awtomatika
                     
                  
                     
                        3.3.1.
                     
                     
                        Manuvri maħsuba għas-sewwieq
                        Bħala parti mill-awditjar tas-sikurezza, il-manifattur għandu jipprovdi pakkett ta’ dokumentazzjoni li jagħti aċċess għad-disinn bażiku u għal-loġika tas-sistema għad-detezzjoni ta’ manuvri probabbli intenzjonati mis-sewwieq u għas-soppressjoni awtomatika tal-ELKS. Dan il-pakkett għandu jinkludi lista ta’ parametri rilevati u deskrizzjoni bażika tal-metodu użat biex jiġi deċiż li s-sistema jenħtieġ li titrażżan, inklużi valuri ta’ limitu fejn possibbli. Kemm għas-CDCF kif ukoll għal-LDWS, is-Servizz Tekniku għandu jivvaluta l-pakkett ta’ dokumentazzjoni biex juri li l-manuvri mhux intenzjonati tas-sewwieq, fi ħdan il-kamp ta’ applikazzjoni tal-parametri tat-test biex iżomm il-karreġġata (b’mod partikolari l-veloċità laterali tal-ħruġ), ma jirriżultawx f’soppressjoni awtomatika tas-sistema.
                     
                  
                     
                        3.3.2.
                     
                     
                        Is-soppressjoni awtomatika tal-ELKS hija permessa wkoll f’sitwazzjonijiet meta funzjoni oħra ta’ għajnuna tas-sewwieq jew funzjonijiet awtomatiċi tal-istering, (jiġifieri l-funzjoni tal-istering, il-funzjoni tal-istering ta’ emerġenza jew iż-żamma awtomatizzata tal-karreġġata bi kmand awtomatiku), ikunu qed jikkontrollaw il-moviment laterali tal-vettura jew meta jintervjenu funzjonijiet oħra relatati mas-sikurezza (jiġifieri li kapaċi jbiddlu l-imġiba dinamika tal-vettura bħal pereżempju l-AEBS, l-ESC, eċċ.). Dawn is-sitwazzjonijiet għandhom jiġu ddikjarati mill-manifattur bħala parti mill-awditjar tas-sikurezza.
                     
                  
                     
                        3.4.
                     
                     
                        Dispożizzjonijiet għal testijiet perjodiċi tal-affidabbiltà stradali
                     
                  
                     
                        3.4.1.
                     
                     
                        Għall-fini ta’ testijiet perjodiċi tal-affidabbiltà stradali tal-vetturi, għandu jkun possibbli li jiġu vverifikati dawn il-karatteristiċi tal-ELKS li ġejjin:
                        
                                    (a)
                                 
                                 
                                    L-istatus operattiv korrett tagħha, permezz ta’osservazzjoni viżibbli tal-istatus tas-sinjal ta’ twissija ta’ ħsara wara l-attivazzjoni tal-iswiċċ ta’ kontroll prinċipali tal-vettura u kwalunkwe kontroll tal-bozza. Fejn is-sinjal ta’ twissija ta’ ħsara jintwera fi spazju komuni (iż-żona li fuqha jistgħu jintwerew żewġ funzjonijiet/simboli ta’ informazzjoni jew aktar, iżda mhux fl-istess ħin), l-ewwel irid jiġi vverifikat li l-ispazju komuni jrid jiġi osservat li huwa funzjonali qabel il-verifika tal-istatus tas-sinjal ta’ twissija ta’ ħsara;
                                 
                              
                                    (b)
                                 
                                 
                                    L-istatus operattiv korrett tagħha, bl-użu ta’ interfaċċa elettronika tal-vetturi, bħal dik stabbilita fil-punt I.(14) tal-Anness III tad-Direttiva 2014/45/UE tal-Parlament Ewropew u tal-Kunsill (1), fejn il-karatteristiċi tekniċi tal-vettura jippermettu dan u d-data meħtieġa ssir disponibbli. Il-manifatturi għandhom jiżguraw li jagħmlu disponibbli l-informazzjoni teknika għall-użu tal-interfaċċa elettronika tal-vettura skont l-Artikolu 6 tar-Regolament ta’ Implimentazzjoni tal-Kummissjoni (UE) 2019/621 (2).
                                 
                              
                  
                     
                        3.4.2.
                     
                     
                        Fiż-żmien tal-approvazzjoni tat-tip, il-mezzi għall-protezzjoni kontra modifika sempliċi mhux awtorizzata tat-tħaddim tas-sinjal ta’ twissija ta’ ħsara magħżul mill-manifattur għandhom jiġu deskritti b’mod kunfidenzjali bħala parti mill-awditjar tas-sikurezza fl-Anness II. Inkella, dan ir-rekwiżit ta’ protezzjoni jiġi ssodisfat meta jkun hemm disponibbli mezz sekondarju għall-kontroll tal-istatus operattiv korrett tal-ELKS.
                     
                  
                     
                        3.5.
                     
                     
                        Rekwiżiti tal-LDWS
                     
                  
                     
                        3.5.1.
                     
                     
                        Medda tal-veloċitajiet
                        L-LDWS għandha tkun attiva mill-anqas fi ħdan il-firxa tal-veloċità tal-vettura bejn 65 km/h u 130 km/h (jew il-veloċità massima tal-vettura jekk tkun inqas minn 130 km/h) u għal kull kundizzjoni ta’ tagħbija tal-vettura, sakemm ma tiġix diżattivata skont il-punt 3.2.
                     
                  
                     
                        3.5.2.
                     
                     
                        Twissija tal-ħruġ mill-karreġġata
                        Meta attivata u operata fil-medda tal-veloċità preskritta, l-LDWS għandha tkun tista’ tavża lis-sewwieq mhux aktar tard minn jekk il-vettura taqsam fuq il-marki viżibbli tal-karreġġata għall-karreġġata li fiha tkun qed taħdem b’DTLM ta’ aktar minn – 0,3 m:
                        
                                    (a)
                                 
                                 
                                    għal veloċitajiet tal-ħruġ laterali fil-medda ta’ 0,1 m/s sa 0,5 m/s:
                                 
                              
                                    (b)
                                 
                                 
                                    fuq toroq dritti, ċatti u xotti;
                                 
                              
                                    (c)
                                 
                                 
                                    għal marki tal-karreġġata b’linja solida u miksura f’konformità ma’ waħda minn dawk deskritti fl-Anness 3 (Identifikazzjoni viżibbli tal-marki tal-karreġġata) għar-Regolament Nru 130 tal-Kummissjoni Ekonomika għall-Ewropa tan-Nazzjonijiet Uniti (UNECE) — Dispożizzjonijiet uniformi dwar l-approvazzjoni ta’ vetturi bil-mutur fir-rigward tas-Sistema ta’ Twissija ta’ Ħruġ mill-karreġġata (3) u marki oħra mistennija fit-toroq tal-UE;
                                 
                              
                                    (d)
                                 
                                 
                                    bil-marki jkunu f’kundizzjoni tajba u ta’ materjal li jikkonforma mal-istandard għal marki viżibbli ta’ dik il-parti kontraenti;
                                 
                              
                                    (e)
                                 
                                 
                                    fil-kundizzjonijiet kollha tal-illuminazzjoni mingħajr ma wieħed jagħma lis-sensuri (eż. għama diretta minħabba d-dawl tax-xemx) u b’fanali ta’ quddiem attivati b’raġġ baxx (raġġ baxx) jekk ikun meħtieġ;
                                 
                              
                                    (f)
                                 
                                 
                                    fin-nuqqas ta’ kundizzjonijiet tat-temp li jaffettwaw il-viżibbiltà tal-marki tal-karreġġata (eż. mingħajr ċpar).
                                 
                              Huwa rikonoxxut li l-prestazzjoni meħtieġa tista’ ma tinkisibx għalkollox f’kundizzjonijiet differenti minn dawk elenkati hawn fuq. Madankollu, is-sistema ma għandhiex tibdel l-istrateġija ta’ kontroll mingħajr raġuni f’dawn il-kundizzjonijiet l-oħrajn.
                        Il-kapaċità ta’ twissija ta’ ħruġ mill-karreġġata għandha tiġi ttestjata skont it-test(ijiet) rilevanti tal-vettura speċifikat(i) fil-punt 4.
                     
                  
                     
                        3.5.3.
                     
                     
                        Indikazzjoni ta’ twissija tal-LDWS
                     
                  
                     
                        3.5.3.1.
                     
                     
                        It-twissija ta’ ħruġ mill-karreġġata msemmija fil-paragrafu 3.5.2 għandha tkun tista’ tiġi nnutata mis-sewwieq u tkun ipprovduta minn:
                        
                                    (a)
                                 
                                 
                                    mill-anqas żewġ mezzi ta’ twissija minn bejn dawk viżivi, akustiċi u tattili, jew
                                 
                              
                                    (b)
                                 
                                 
                                    mezz wieħed ta’ twissija, li għandu jintgħażel bejn dak tattili u akustiku, b’indikazzjoni spazjali dwar id-direzzjoni ta’ driftjar mhux intenzjonat tal-vettura.
                                 
                              It-twissija msemmija hawn fuq tista’ titwaqqaf meta jkun hemm azzjoni tas-sewwieq li tindika l-intenzjoni li jrid joħroġ minn dik il-karreġġata;
                     
                  
                     
                        3.5.3.1.1.
                     
                     
                        Fejn jintuża sinjal viżiv għat-twissija tal-ħruġ mill-karreġġata, dan jista’ juża s-sinjal ta’ twissija ta’ ħsara kif speċifikat fil-punt 3.1.1. ta’ hawn fuq b’modalità ta’ tpetpit.
                     
                  
                     
                        3.5.3.1.2.
                     
                     
                        Meta jkun hemm intervent mis-CDCF biex tinżamm il-karreġġata, dan għandu jitqies bħala twissija tattili skont il-punt 3.5.3.1.
                     
                  
                     
                        3.5.3.2.
                     
                     
                        Is-sinjal viżiv ta’ twissija tal-LDWS għandu jiġi attivat wara “power-ON” tal-iswiċċ tal-kontroll prinċipali tal-vettura. Dan ir-rekwiżit ma japplikax għas-sinjali ta’ twissija murija fi spazju komuni.
                     
                  
                     
                        3.5.3.3.
                     
                     
                        Is-sinjali viżivi ta’ twissija tal-LDWS għandhom ikunu viżibbli, anki matul il-ġurnata; il-kundizzjoni sodisfaċenti tas-sinjali trid tkun verifikabbli faċilment mis-sewwieq meta jkun fis-sit tiegħu.
                     
                  
                     
                        3.5.3.4.
                     
                     
                        Is-sinjal ta’ twissija viżiva għandu jiġi ttestjat skont it-test(ijiet) rilevanti tal-vettura speċifikat(i) fil-punt 4.
                     
                  
                     
                        3.6.
                     
                     
                        Rekwiżiti tal-prestazzjoni tas-CDCF
                     
                  
                     
                        3.6.1.
                     
                     
                        Medda tal-veloċitajiet
                        Is-CDCF għandha tkun attiva mill-inqas bejn 70 km/h u 130 km/h (jew il-veloċità massima tal-vettura jekk tkun inqas minn 130 km/h) u fil-kundizzjonijiet kollha tat-tagħbija tal-vettura, sakemm ma tkunx diżattivata skont il-punt 3.2. Madankollu, fil-każ li l-vettura tnaqqas il-veloċità tagħha minn aktar minn 70 km/h għal inqas minn 70 km/h, is-sistema għandha tkun attiva mill-inqas sakemm il-veloċità tal-vettura tonqos taħt il-65 km/h.
                     
                  
                     
                        3.6.2.
                     
                     
                        Żamma fil-karreġġata
                        Fin-nuqqas ta’ kundizzjonijiet li jwasslu għad-diżattivazzjoni jew għas-soppressjoni tas-sistema, is-CDCF għandha tkun kapaċi tipprevjeni l-ħruġ mill-karreġġata bil-qsim tal-marki viżibbli tal-karreġġata fix-xenarji murija fit-tabella li ġejja b’DTLM ta’ aktar minn – 0,3 m:
                        
                                    (a)
                                 
                                 
                                    għal veloċitajiet tal-ħruġ laterali fil-medda ta’ 0,2 m/s sa 0,5 m/s għal veloċitajiet tal-vettura sa 100 km/h u għal veloċitajiet tal-ħruġ laterali fil-medda ta’ 0,2 m/s sa 0,3 m/s għal veloċitajiet tal-vettura ta’ aktar minn 100 km/h u sa 130 km/h (jew il-veloċità massima tal-vettura jekk tkun inqas minn 130 km/h);
                                 
                              
                                    (b)
                                 
                                 
                                    fuq toroq dritti, ċatti u xotti;
                                 
                              
                                    (c)
                                 
                                 
                                    għal marki tal-karreġġata solidi f’konformità ma’ wieħed minn dawk deskritti fl-Anness 3 (Identifikazzjoni viżibbli tal-marki tal-karreġġata) tar-Regolament tan-NU Nru 130;
                                 
                              
                                    (d)
                                 
                                 
                                    bil-marki jkunu f’kundizzjoni tajba u ta’ materjal li jikkonforma mal-istandard għal marki viżibbli ta’ dik il-parti kontraenti;
                                 
                              
                                    (e)
                                 
                                 
                                    fil-kundizzjonijiet kollha tal-illuminazzjoni mingħajr ma jiġu mogħmija s-sensuri (eż. dawl tax-xemx dirett) u b’fanali ta’ quddiem b’raġġ baxx (raġġ baxx) attivati jekk ikun meħtieġ;
                                 
                              
                                    (f)
                                 
                                 
                                    fin-nuqqas ta’ kundizzjonijiet tat-temp li jaffettwaw il-prestazzjoni dinamika tal-vettura (eż. mingħajr maltempata, mhux inqas minn 5 °C) jew il-viżibilità tal-marki tal-karreġġata (eż. mingħajr ċpar).
                                    
                                                Nru.
                                             
                                             
                                                Deskrizzjoni tax-xenarju
                                             
                                          
                                                1.
                                             
                                             
                                                Linja solida- Ħruġ lejn in-naħa tal-lemin tal-vettura
                                                
                                                   
                                             
                                          
                                                2.
                                             
                                             
                                                Linja solida- Ħruġ lejn in-naħa tax-xellug tal-vettura
                                                
                                                   
                                             
                                          
                              Huwa rikonoxxut li l-prestazzjonijiet meħtieġa għax-xenarji f’din it-tabella jistgħu ma jinkisbux għalkollox f’kundizzjonijiet differenti minn dawk elenkati hawn fuq. Madankollu, is-sistema ma għandhiex tibdel l-istrateġija ta’ kontroll mingħajr raġuni f’dawn il-kundizzjonijiet l-oħrajn. Dan għandu jintwera skont l-awditjar tas-sikurezza.
                        Il-kapaċità taż-żamma tal-karreġġata għandha tiġi ttestjata skont it-test(ijiet) rilevanti tal-vettura speċifikat(i) fil-punt 5.
                     
                  
                     
                        3.6.3.
                     
                     
                        Kontroll tal-istering
                     
                  
                     
                        3.6.3.1.
                     
                     
                        L-isforz tal-kontroll tal-istering meħtieġ biex jitneħħa l-kontroll direzzjonali pprovdut mis-sistema ma għandux jaqbeż il-50 N. Telf sinifikanti ta’ appoġġ tal-istering ladarba jitneħħa ma għandux iseħħ f’daqqa.
                     
                  
                     
                        3.6.3.2.
                     
                     
                        Għal sistemi ta’ CDCF li ma jaġixxux fuq l-istering innifsu (eż. tip ta’ bbrejkjar differenzjali tas-CDCF), l-input tal-istering ma għandux jaqbeż il-25 grad.
                     
                  
                     
                        3.6.3.3.
                     
                     
                        L-isforz tal-kontroll tal-istering għandu jiġi ttestjat skont it-test(ijiet) rilevanti tal-vettura speċifikat(i) fil-punt 5.
                     
                  
                     
                        3.6.4.
                     
                     
                        Indikazzjoni ta’ twissija tas-CDCF
                     
                  
                     
                        3.6.4.1.
                     
                     
                        Kull intervent ta’ CDCF għandu jiġi indikat immedjatament lis-sewwieq permezz ta’ sinjal ta’ twissija viżiva li jintwera għal mill-inqas sekonda waħda jew sakemm l-intervent ikun jeżisti, skont liema jkun l-itwal. Is-sinjal viżiv jista’ jkun it-tpetpit tas-sinjal ta’ twissija ta’ ħsara speċifikat fil-punt 3.1.1.
                     
                  
                     
                        3.6.4.1.1.
                     
                     
                        Fil-każ ta’ intervent itwal minn 10 sekondi, għandu jiġi pprovdut sinjal akustiku ta’ twissija sal-aħħar tal-intervent sakemm ma jkunx hemm azzjoni tas-sewwieq li tindika intenzjoni ta’ ħruġ mill-karreġġata.
                     
                  
                     
                        3.6.4.1.2.
                     
                     
                        Fil-każ ta’ żewġ interventi konsekuttivi jew aktar f’perjodu ta’ sewqan ta’ 180 sekonda u fin-nuqqas ta’ intervent mis-sewwieq fuq l-istering matul l-intervent, għandu jiġi pprovdut sinjal akustiku ta’ twissija mis-sistema matul it-tieni intervent u matul kwalunkwe intervent ieħor f’perjodu ta’ sewqan ta’ 180 sekonda. Mit-tielet intervent (u interventi sussegwenti) is-sinjal akustiku ta’ twissija għandu jkompli għal mill-inqas 10 sekondi itwal mis-sinjal ta’ twissija ta’ qabel.
                     
                  
                     
                        3.6.4.2.
                     
                     
                        Ir-rekwiżiti fil-punti 3.6.4.1.1 u 3.6.4.1.2 għandhom jiġu ttestjati skont it-test(ijiet) rilevanti tal-vettura speċifikat(i) f’punt 5.
                     
                  
                     
                        4.
                     
                     
                        Rekwiżiti tat-test għal-LDWS
                     
                  
                     
                        4.1.
                     
                     
                        Dispożizzjonijiet ġenerali
                        Il-vetturi mgħammra b’LDWS għandhom jissodisfaw ir-rekwiżiti xierqa tat-testijiet ta’ dan il-punt
                     
                  
                     
                        4.2.
                     
                     
                        Kundizzjonijiet tal-ittestjar
                        It-testijiet għandhom jitwettqu:
                        
                                    (a)
                                 
                                 
                                    Fuq wiċċ tat-tip tat-triq tal-asfalt ċatt u xott jew tal-konkrit, li ma għandux ikun fih irregolaritajiet (eż. toqob jew xquq kbar, għotjien tal-manholes jew tappieri) f’distanza laterali ta’ 3,0 m minn kull naħa taċ-ċentru tal-karreġġata tat-test u b’distanza lonġitudinali ta’ 30 m ’il quddiem mill-vettura tat-test mill-punt wara li jitlesta t-test.
                                 
                              
                                    (b)
                                 
                                 
                                    F’kundizzjonijiet ta’ illuminazzjoni ambjentali ta’ mill-inqas 2 000 lux mingħajr ma wieħed jagħma s-sensuri (eż. għama diretta minħabba d-dawl tax-xemx) u b’fanali ta’ quddiem b’raġġ baxx attivati jekk ikun meħtieġ.
                                 
                              
                                    (c)
                                 
                                 
                                    F’temperatura ambjentali ta’ bejn 5 °C u 45 °C.
                                 
                              
                                    (d)
                                 
                                 
                                    Fin-nuqqas ta’ kundizzjonijiet tat-temp li jaffettwaw il-viżibbiltà tal-marki tal-karreġġata, eż. ċpar.
                                 
                              Fid-diskrezzjoni tal-manifattur u bil-qbil tas-Servizz Tekniku, it-testijiet jistgħu jitwettqu f’kundizzjonijiet li jiddevjaw minn dak li huwa deskritt hawn fuq (eż. f’temperaturi tal-arja ambjentali aktar baxxi).
                     
                  
                     
                        4.2.1.
                     
                     
                        Il-marki tal-karreġġata
                        Il-marki tal-karreġġata b’linja solida u miksura fit-triq użata għat-testijiet għandhom ikunu konformi ma’ waħda minn dawk deskritti fl-Anness 3 (Identifikazzjoni viżibbli tal-marki tal-karreġġata) tar-Regolament tan-NU Nru 130. Il-marki għandhom ikunu f’kundizzjoni tajba u ta’ materjal li jikkonforma mal-istandard għal marki tal-karreġġata viżibbli. It-tqassim tal-marki tal-karreġġata użat għat-testijiet għandu jiġi rreġistrat fir-rapport tat-test.
                        Għall-iskop tat-testijiet ta’ dan il-punt, il-wisa’ tal-karreġġata (imkejla bejn il-marki tal-karreġġata) għandha tkun ta’ 3,5 m bħala minimu. Il-manifattur tal-vettura għandu juri, permezz tal-użu ta’ dokumentazzjoni, li hemm konformità mal-marki l-oħrajn kollha tal-karreġġata li huma identifikati fl-Anness 3 (Identifikazzjoni viżibbli tal-marki tal-karreġġata) tar-Regolament tan-NU Nru 130. Kwalunkwe dokumentazzjoni ta’ dan it-tip għandha tiġi mehmuża mar-rapport tat-test.
                     
                  
                     
                        4.2.2.
                     
                     
                        Kundizzjonijiet tal-vettura tat-test
                     
                  
                     
                        4.2.2.1.
                     
                     
                        Massa tat-test
                        Il-vettura tat-test għandha tiġi ttestjata f’kundizzjoni ta’ tagħbija kif miftiehem bejn il-manifattur u s-Servizz Tekniku. Ma għandha ssir l-ebda alterazzjoni għat-tagħbija ladarba tkun inbdiet il-proċedura tat-test. Il-manifattur tal-vettura għandu juri, permezz ta’ dokumentazzjoni, li s-sistema taħdem f’kull kundizzjoni ta’ tagħbija.
                     
                  
                     
                        4.2.2.2.
                     
                     
                        Il-vettura tat-test għandha tiġi ttestjata bil-pressjoni tat-tajers kif irrakkomandata mill-manifattur tal-vettura.
                     
                  
                     
                        4.2.2.3.
                     
                     
                        Fejn l-LDWS tkun mgħammra b’limitu ta’ twissija li jista’ jiġi aġġustat mill-utent, it-testijiet speċifikati fil-punt 4.3 għandhom jitwettqu bil-limitu tat-twissija stabbilit skont l-issettjar massimu tal-ħruġ mill-karreġġata. Ma għandha ssir l-ebda bidla ladarba tkun inbdiet il-proċedura tat-test.
                     
                  
                     
                        4.2.2.4.
                     
                     
                        Kundizzjonament ta’ qabel it-test
                        Jekk mitlub mill-manifattur tal-vettura, il-vettura tista’ tinstaq, sabiex tiġi kkalibrata s-sistema tas-sensuri, sa mhux aktar minn 100 km fuq taħlita ta’ toroq urbani u rurali bi traffiku u b’elementi oħrajn tal-infrastruttura tat-toroq.
                     
                  
                     
                        4.3.
                     
                     
                        Proċeduri tat-test
                     
                  
                     
                        4.3.1.
                     
                     
                        Test ta’ verifika tas-sinjal viżiv ta’ twissija
                        Meta l-vettura tkun stazzjonarja, iċċekkja li s-sinjal(i) viżiv(i) ta’ twissija jikkonforma(w) mar-rekwiżiti tal-punt 3.5.3.2.
                     
                  
                     
                        4.3.2.
                     
                     
                        It-test tat-twissija tal-ħruġ mill-karreġġata
                     
                  
                     
                        4.3.2.1.
                     
                     
                        Suq il-vettura b’veloċità ta’ 70 km/h +/– 3 km/h lejn iċ-ċentru tal-karreġġata tat-test mingħajr skossi sabiex l-attitudni tal-vettura tibqa’ stabbli.
                        Filwaqt li żżomm il-veloċità preskritta, ħalli l-vettura tiddriftja lejn ix-xellug jew lejn il-lemin, b’veloċità tal-ħruġ laterali bejn 0,1 u 0,5 m/s sabiex il-vettura taqsam il-marka tal-karreġġata.
                        Irrepeti t-test b’rata ta’ ħruġ differenti fil-medda ta’ 0,1 u 0,5 m/s. Irrepeti t-testijiet ta’ hawn fuq bi driftjar fid-direzzjoni opposta.
                     
                  
                     
                        4.3.2.2.
                     
                     
                        Ir-rekwiżiti tat-test jiġu ssodisfati jekk l-LDWS tipprovdi l-indikazzjoni ta’ twissija ta’ ħruġ mill-karreġġata msemmija fil-punt 3.5.3.1 ta’ hawn fuq mhux aktar tard minn meta d-DLTM ikun ta’ -0,3 m.
                     
                  
                     
                        4.3.2.3.
                     
                     
                        Barra minn hekk, il-manifattur tal-vettura għandu juri għas-sodisfazzjon tas-Servizz Tekniku li r-rekwiżiti għall-medda sħiħa tal-veloċità u għall-medda tal-veloċità tal-ħruġ laterali huma ssodisfati. Dan jista’ jinkiseb fuq il-bażi ta’ dokumentazzjoni xierqa mehmuża mar-rapport tat-test.
                     
                  
                     
                        4.3.3.
                     
                     
                        Test ta’ diżattivazzjoni manwali
                     
                  
                     
                        4.3.3.1.
                     
                     
                        Jekk il-vettura tkun mgħammra b’mezzi biex tiddiżattiva manwalment l-ELKS (LDWS), aqleb l-iswiċċ tal-kontroll prinċipali tal-vettura għall-pożizzjoni “Power ON” u ddiżattiva l-ELKS (LDWS). Is-sinjal ta’ twissija speċifikat fil-punt 3.2.3. għandu jkun attivat.
                        Aqleb l-iswiċċ tal-kontroll prinċipali għall-pożizzjoni “Power OFF”. Aqleb l-iswiċċ tal-kontroll prinċipali tal-vettura għall-pożizzjoni “Power ON” u vverifika li s-sinjal ta’ twissija li kien attivat qabel issa ma reġax ġie attivat, biex b’hekk jindika li l-ELKS (LDWS) reġgħet ġiet attivata kif speċifikat fil-punt 3.2.1.1.
                     
                  
                     
                        5.
                     
                     
                        Rekwiżiti tat-test għas-CDCF
                     
                  
                     
                        5.1.
                     
                     
                        Dispożizzjonijiet ġenerali
                        Il-vetturi mgħammra b’CDCF għandhom jissodisfaw ir-rekwiżiti xierqa tat-testijiet ta’ dan il-punt.
                     
                  
                     
                        5.2.
                     
                     
                        Kundizzjonijiet tal-ittestjar
                        It-testijiet għandhom jitwettqu:
                        
                                    (a)
                                 
                                 
                                    Fuq wiċċ tat-tip tat-triq tal-asfalt ċatt u xott jew tal-konkrit, li ma għandux ikun fih irregolaritajiet (eż. toqob jew xquq kbar, għotjien tal-manholes jew tappieri) f’distanza laterali ta’ 3,0 m minn kull naħa taċ-ċentru tal-karreġġata tat-test u b’distanza lonġitudinali ta’ 30 m ’il quddiem mill-vettura tat-test mill-punt wara li jitlesta t-test.
                                 
                              
                                    (b)
                                 
                                 
                                    F’kundizzjonijiet ta’ illuminazzjoni ambjentali ta’ mill-inqas 2 000 lux mingħajr ma wieħed jagħma s-sensuri (eż. għama diretta minħabba d-dawl tax-xemx) u b’fanali ta’ quddiem b’raġġ baxx attivati jekk ikun meħtieġ.
                                 
                              
                                    (c)
                                 
                                 
                                    F’temperatura ambjentali ta’ bejn 5 °C u 45 °C.
                                 
                              
                                    (d)
                                 
                                 
                                    Fin-nuqqas ta’ kundizzjonijiet tat-temp li jaffettwaw il-prestazzjoni dinamika tal-vettura (eż. mingħajr maltempata, mhux inqas minn 5 °C) jew il-viżibilità tal-marki tal-karreġġati (eż. ċpar).
                                 
                              Fid-diskrezzjoni tal-manifattur u bil-qbil tas-Servizz Tekniku, it-testijiet jistgħu jitwettqu f’kundizzjonijiet li jiddevjaw minn dak li huwa deskritt hawn fuq (eż. f’temperaturi tal-arja ambjentali aktar baxxi).
                     
                  
                     
                        5.2.1.
                     
                     
                        Il-marki tal-karreġġata
                        Il-marki tal-karreġġata f’linja solida fit-triq użata għat-testijiet għandhom ikunu konformi ma’ wieħed minn dawk deskritti fl-Anness 3 (Identifikazzjoni viżibbli tal-marki tal-karreġġata) tar-Regolament tan-NU Nru 130. Il-marki għandhom ikunu f’kundizzjoni tajba u ta’ materjal li jikkonforma mal-istandard għal marki tal-karreġġata viżibbli. L-immarkar tal-karreġġata użat għat-testijiet għandu jiġi rreġistrat fir-rapport tat-test.
                        L-immarkar tal-karreġġata solida għandu jkun, bħala minimu, distanza ta’ 3,5 m minn kwalunkwe marka oħra tal-karreġġata, għall-fini tat-testijiet ta’ dan il-punt. Il-manifattur tal-vettura għandu juri, permezz tal-użu ta’ dokumentazzjoni, li hemm konformità mal-marki solidi l-oħrajn kollha tal-karreġġata li huma identifikati fl-Anness 3 (Identifikazzjoni viżibbli tal-marki tal-karreġġata) tar-Regolament tan-NU Nru 130. Kwalunkwe dokumentazzjoni ta’ dan it-tip għandha tiġi mehmuża mar-rapport tat-test.
                     
                  
                     
                        5.2.2.
                     
                     
                        Kundizzjonijiet tal-vettura tat-test
                     
                  
                     
                        5.2.2.1.
                     
                     
                        Massa tat-test
                        Il-vettura tat-test għandha tiġi ttestjata f’kundizzjoni ta’ tagħbija kif miftiehem bejn il-manifattur u s-Servizz Tekniku. Ma għandha ssir l-ebda alterazzjoni għat-tagħbija ladarba tkun inbdiet il-proċedura tat-test. Il-manifattur tal-vettura għandu juri, permezz ta’ dokumentazzjoni, li s-sistema taħdem f’kull kundizzjoni ta’ tagħbija.
                     
                  
                     
                        5.2.2.2.
                     
                     
                        Il-vettura tat-test għandha tiġi ttestjata bil-pressjoni tat-tajers kif irrakkomandata mill-manifattur tal-vettura.
                     
                  
                     
                        5.2.2.3.
                     
                     
                        Fejn is-CDCF tkun mgħammra b’limitu ta’ ħin li jista’ jiġi aġġustat mill-utent, it-test għandu jitwettaq kif speċifikat fil-punt 5.3.3 bil-limitu ta’ ħin stabbilit skont l-issettjar tiegħu għall-intervent tas-sistema. Ma għandha ssir l-ebda bidla ladarba tkun inbdiet il-proċedura tat-test.
                     
                  
                     
                        5.2.2.4.
                     
                     
                        Kundizzjonament ta’ qabel it-test
                        Jekk mitlub mill-manifattur tal-vettura, il-vettura tista’ tinstaq, sabiex tiġi kkalibrata s-sistema tas-sensuri, sa mhux aktar minn 100 km fuq taħlita ta’ toroq urbani u rurali bi traffiku u b’elementi oħrajn tal-infrastruttura tat-toroq.
                     
                  
                     
                        5.3.
                     
                     
                        Il-proċeduri tat-test
                     
                  
                     
                        5.3.1.
                     
                     
                        Test ta’ Indikazzjoni ta’ Twissija
                     
                  
                     
                        5.3.1.1.
                     
                     
                        Il-vettura tat-test għandha tinstaq b’CDCF attivata fuq triq b’marki solidi tal-karreġġata fuq mill-inqas naħa waħda tal-karreġġata.
                        Il-kundizzjonijiet tat-test u l-veloċità tat-test tal-vettura tat-test għandhom ikunu fil-medda operattiva tas-sistema.
                        Matul it-test, il-perjodu tal-interventi ta’ CDCF u tas-sinjali viżivi u akustiċi ta’ twissija għandhom jiġu rreġistrati.
                        Fil-każ imsemmi fil-punt 3.6.4.1.1, il-vettura tat-test għandha tinstaq b’tali mod li tipprova toħroġ mill-karreġġata u tipprova tikkawża intervent tas-CDCF li jinżamm għal perjodu itwal minn 10 sekondi. Jekk test bħal dan ma jistax jintlaħaq prattikament minħabba, eż. il-limitazzjonijiet tal-faċilitajiet tat-test, bil-kunsens tal-Awtorità tal-Approvazzjoni tat-Tip, dan ir-rekwiżit jista’ jiġi ssodisfat permezz tal-użu ta’ dokumentazzjoni.
                        Ir-rekwiżiti tat-test jiġu ssodisfati jekk it-twissija akustika tiġi pprovduta mhux aktar tard minn 10 sekondi wara l-bidu tal-intervent.
                        Fil-każ imsemmi f’punt 3.6.4.1.2., il-vettura tat-test għandha tinstaq b’tali mod li tipprova toħroġ mill-karreġġata u tikkawża mill-inqas tliet interventi tas-sistema f’perjodu ta’ sewqan ta’ 180 sekonda.
                        Ir-rekwiżiti tat-test jiġu ssodisfati jekk jiġu ssodisfati l-kundizzjonijiet kollha li ġejjin:
                        
                                    (a)
                                 
                                 
                                    jiġi pprovdut sinjal viżiv ta’ twissija għal kull intervent, sakemm ikun hemm l-intervent;
                                 
                              
                                    (b)
                                 
                                 
                                    jiġi pprovdut sinjal akustiku ta’ twissija mat-tieni u t-tielet intervent;
                                 
                              
                                    (c)
                                 
                                 
                                    is-sinjal akustiku ta’ twissija fit-tielet intervent ikun mill-inqas 10 s itwal minn dak fit-tieni intervent.
                                 
                              
                  
                     
                        5.3.1.2.
                     
                     
                        Barra minn hekk, il-manifattur għandu juri għas-sodisfazzjon tas-Servizz Tekniku li r-rekwiżiti definiti fil-punti 3.6.4.1.1 u 3.6.4.1.2 huma ssodisfati fil-medda sħiħa tal-operazzjoni ta’ CDCF. Dan jista’ jinkiseb fuq il-bażi ta’ dokumentazzjoni xierqa mehmuża mar-rapport tat-test.
                     
                  
                     
                        5.3.2.
                     
                     
                        It-test ta’ kontroll tal-istering
                     
                  
                     
                        5.3.2.1.
                     
                     
                        Il-vettura tat-test għandha tinstaq b’CDCF attivata fuq triq b’marki solidi tal-karreġġata fuq kull naħa tal-karreġġata.
                        Il-kundizzjonijiet tat-test u l-veloċità tat-test tal-vettura tat-test għandhom ikunu fil-medda operattiva tas-sistema.
                        Il-vettura għandha tinstaq b’tali mod li tipprova toħroġ mill-karreġġata u tikkawża intervent tas-CDCF. Matul l-intervent, is-sewwieq għandu japplika forza fuq il-kontroll tal-istering biex jieħu preċedenza fuq l-intervent.
                        Il-forza u l-input tal-istering applikati mis-sewwieq fuq il-kontroll tal-istering biex jaqbeż l-intervent għandhom jiġu rreġistrati.
                        Ir-rekwiżiti tat-test ikunu ssodisfati jekk:
                        
                                    (a)
                                 
                                 
                                    Il-forza applikata mis-sewwieq fuq il-kontroll tal-istering biex jaqbeż l-intervent ma taqbiżx il-50 N.
                                 
                              
                                    (b)
                                 
                                 
                                    Ma jkun hemm l-ebda telf f’daqqa ta’ appoġġ sinifikanti tal-istering ladarba s-CDCF tinqabeż.
                                 
                              
                                    (c)
                                 
                                 
                                    Għal ELKS li ma jaġixxux fuq l-istering innifsu (eż. tip ta’ bbrejkjar differenzjali tas-CDCF), l-input tal-istering ma jaqbiżx il-25 grad.
                                 
                              
                  
                     
                        5.3.2.2.
                     
                     
                        Barra minn hekk, il-manifattur għandu jagħti dimostrazzjoni għas-sodisfazzjon tas-Servizz Tekniku, li r-rekwiżiti definiti fil-paragrafu 3.6.4 ġew issodisfati fil-medda sħiħa tal-operazzjoni ta’ CDCF. Dan jista’ jinkiseb fuq il-bażi ta’ dokumentazzjoni xierqa mehmuża mar-rapport tat-test.
                     
                  
                     
                        5.3.3.
                     
                     
                        Test taż-żamma fil-karreġġata
                     
                  
                     
                        5.3.3.1.
                     
                     
                        Is-CDCF għandha tiġi ttestjata għax-xenarji tat-test Nru 1 u Nru 2 deskritti fil-punt 3.6.2.
                     
                  
                     
                        5.3.3.1.1.
                     
                     
                        It-testijiet għax-xenarji kollha għandhom jitwettqu b’veloċitajiet laterali ta’ 0,2 m/s u 0,5 m/s.
                     
                  
                     
                        5.3.3.1.2.
                     
                     
                        Għandha tinstaq mogħdija tat-test li tikkonsisti f’mogħdija dritta inizjali parallela mal-immarkar solidu tal-karreġġata li jkun qed jiġi ttestjat, segwita minn kurva b’raġġ fiss biex tiġi applikata veloċità laterali magħrufa u imbardata fuq il-vettura tat-test, segwita mill-ġdid minn mogħdija dritta mingħajr ebda forza applikata fuq il-kontroll tal-istering (eż. billi tneħħi l-idejn mill-kontroll tal-istering).
                        
                           
                     
                  
                     
                        5.3.3.1.3.
                     
                     
                        Il-veloċità tal-vettura tat-test matul it-test sal-punt tal-intervent tas-sistema għandha tkun ta’ 72 km/h +/– 1 km/h.
                        Il-kurva b’raġġ fiss misjuqa biex tiġi applikata l-veloċità laterali meħtieġa għandu jkollha raġġ ta’ 1 200 m jew aktar.
                        Il-veloċità laterali meħtieġa għandha tinkiseb għal tolleranza ta’ +/– 0,05 m/s.
                        Il-manifattur tal-vettura għandu jipprovdi informazzjoni li tiddeskrivi r-raġġ tal-kurva li għandha tiġi misjuqa u l-post fejn għandhom jintemmu l-passaġġ b’ċirkwit magħluq u/jew il-kontroll tal-veloċità sabiex jiġi żgurat driftjar liberu sabiex ma tinterferix soppressjoni awtomatika skont il-punt 3.3.1.
                     
                  
                     
                        5.3.3.2.
                     
                     
                        Ir-rekwiżiti tat-test jiġu ssodisfati jekk il-vettura tat-test ma taqsamx l-immarkar tal-karreġġata b’DTLM ta’ aktar minn – 0,3 m.
                     
                  
                     
                        5.3.3.3.
                     
                     
                        Barra minn hekk, il-manifattur tal-vettura għandu juri għas-sodisfazzjon tas-Servizz Tekniku li r-rekwiżiti għall-medda sħiħa tal-veloċità u għall-medda tal-veloċità tal-ħruġ laterali huma ssodisfati. Dan jista’ jinkiseb fuq il-bażi ta’ dokumentazzjoni xierqa mehmuża mar-rapport tat-test.
                     
                  PARTI 3
            
               ĊERTIFIKAT TAL-APPROVAZZJONI TAT-TIP TAL-UE (SISTEMA TAL-VETTURA)
            
            Komunikazzjoni dwar l-għoti/l-estensjoni/ir-rifjut/l-irtirar (4) tal-approvazzjoni tat-tip ta’ tip ta’ vettura fir-rigward tas-sistema ta’ emerġenza ta’ żamma tal-karreġġata tagħha skont ir-rekwiżiti stabbiliti fir-Regolament ta’ Implimentazzjoni tal-Kummissjoni (UE) 2021/646 (5), kif emendat l-aħħar mir-Regolament (UE) Nru 2021/646
            Numru taċ-ċertifikat tal-approvazzjoni tat-tip tal-UE:
            Raġuni għall-estensjoni/ċaħda/irtirar (1):
            
               TAQSIMA I
            
            
                     
                        0.1.
                     
                     
                        Għamla (l-isem kummerċjali tal-manifattur):
                     
                  
                     
                        0.2.
                     
                     
                        Tip:
                     
                  
                     
                        0.2.1.
                     
                     
                        Isem/ismijiet kummerċjali (jekk disponibbli):
                     
                  
                     
                        0.3.
                     
                     
                        Il-mezz ta’ identifikazzjoni tat-tip, jekk immarkat fuq il-vettura:
                     
                  
                     
                        0.3.1.
                     
                     
                        Il-pożizzjoni ta’ dik il-marka:
                     
                  
                     
                        0.4.
                     
                     
                        Il-kategorija tal-vettura:
                     
                  
                     
                        0.5.
                     
                     
                        L-isem u l-indirizz tal-manifattur:
                     
                  
                     
                        0.8.
                     
                     
                        Isem/ismijiet u indirizz(i) tal-impjant(i) tal-assemblaġġ:
                     
                  
                     
                        0.9.
                     
                     
                        Isem u indirizz tar-rappreżentant tal-manifattur (jekk ikun hemm):
                     
                  
               TAQSIMA II
            
            
                     
                        1.
                     
                     
                        Informazzjoni addizzjonali (fejn applikabbli): ara l-Addendum.
                     
                  
                     
                        2.
                     
                     
                        Is-servizz tekniku responsabbli għat-twettiq tat-testijiet:
                     
                  
                     
                        3.
                     
                     
                        Data tar-rapport tat-test:
                     
                  
                     
                        4.
                     
                     
                        Numru tar-rapport tat-test:
                     
                  
                     
                        5.
                     
                     
                        Rimarki (jekk ikun hemm): ara l-Addendum.
                     
                  
                     
                        6.
                     
                     
                        Post:
                     
                  
                     
                        7.
                     
                     
                        Data:
                     
                  
                     
                        8.
                     
                     
                        Firma:
                     
                  
               (1)  Id-Direttiva 2014/45/UE tal-Parlament Ewropew u tal-Kunsill tat-3 ta’ April 2014 dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE (ĠU L 127, 29.4.2014, p. 51)
            
               (2)  Ir-Regolament ta’ Implimentazzjoni tal-Kummissjoni (UE) 2019/621 tas-17 ta’ April 2019 dwar l-informazzjoni teknika meħtieġa għall-ittestjar tal-affidabbiltà stradali tal-oġġetti li jridu jiġu ttestjati, dwar l-użu tal-metodi ta’ ttestjar rakkomandati, u li jistabbilixxi regoli dettaljati dwar il-format tad-data u l-proċeduri għall-aċċess għall-informazzjoni teknika rilevanti (ĠU L 108, 23.4.2019, p. 5)
            
               (3)  ĠU L 178, 18.6.2014, p. 29.
            
               (4)  Ħassar fejn mhux applikabbli.
            
               (5)  Ir-Regolament ta’ Implimentazzjoni tal-Kummissjoni (UE) 2021/646 tad-19 ta’ April 2021 li jistabbilixxi r-regoli għall-applikazzjoni tar-Regolament (UE) 2019/2144 tal-Parlament Ewropew u tal-Kunsill fir-rigward ta’ proċeduri uniformi u speċifikazzjonijiet tekniċi għall-approvazzjoni tat-tip ta’ vetturi bil-mutur fir-rigward tas-sistemi ta’ emerġenza ta’ żamma tal-karreġġata tagħhom (ELKS) (ĠU L 133, 20.4.2021, p. 31).
         
      
      
         
            Addendum
            għaċ-ċertifikat tal-approvazzjoni tat-tip tal-UE numru
            
               1.   
               
                  Tagħrif addizzjonali
               
            
            
               1.1.   
               
                  Deskrizzjoni tas-sistema
               
            
            
               1.2.   
               
                  Mezzi għad-diżattivazzjoni manwali tal-ELKS
               
            
            
               1.3.   
               
                  Deskrizzjoni tad-diżattivazzjoni awtomatika (jekk imwaħħla).
               
            
            
               1.4.   
               
                  Deskrizzjoni tas-soppressjoni awtomatika (jekk imwaħħla)
               
            
            
               1.5.   
               
                  Sistema ta’ Twissija ta’ Ħruġ mill-Karreġġata (LDWS)
               
            
            
               1.5.1   
               
                  Medda tal-veloċità tal-LDWS
               
            
            
               1.5.2.   
               
                  Deskrizzjoni teknika u tpinġija tal-LDWS)
               
            
            
               1.6.   
               
                  Funzjoni Korrettiva ta’ Kontroll Direzzjonali (CDCF)
               
            
            
               1.6.1   
               
                  Medda tal-veloċità tas-CDCF
               
            
            
               1.6.2.   
               
                  Deskrizzjoni tas-sistema (b’mod partikolari jekk is-sistema tuża l-istering jew l-ibbrejkjar)
               
            
         
      
      
         
            ANNESS II
            
               AWDITJAR TAS-SIKUREZZA
            
            
                     
                        1.
                     
                     
                        Ġenerali
                     
                  
                     
                        1.1.
                     
                     
                        Dan l-Anness jiddefinixxi r-rekwiżiti speċjali għad-dokumentazzjoni, għall-istrateġija ta’ ħsara u għall-verifika fir-rigward tal-aspetti tas-sikurezza tas-sistema/i elettronika/elettroniċi ta’ kontroll u tas-sistema/i elettronika/elettroniċi kumplessa/i ta’ kontroll tal-vettura tas-sistema/i ta’ emerġenza ta’ żamma tal-karreġġata.
                     
                  
                     
                        1.1.1.
                     
                     
                        Is-sistemi elettroniċi ta’ kontroll huma komunement ikkontrollati b’software u huma mibnija minn komponenti funzjonali diskreti bħal sensuri, unitajiet ta’ kontroll elettroniċi u attwaturi u huma konnessi b’links ta’ trażmissjoni. Jistgħu jinkludu elementi mekkaniċi, elettropnewmatiċi jew elettroidrawliċi.
                     
                  
                     
                        1.2.
                     
                     
                        Dan l-Anness ma jispeċifikax il-kriterji tal-prestazzjoni għal “Is-Sistema” koperti b’dan ir-Regolament iżda jkopri l-metodoloġija applikata għall-proċess tad-disinn u għall-informazzjoni li trid tiġi żvelata lis-Servizz Tekniku, għal finijiet tal-approvazzjoni tat-tip.
                     
                  
                     
                        1.3.
                     
                     
                        Din l-informazzjoni għandha turi li “Is-Sistema” tirrispetta, taħt kundizzjonijiet ta’ nuqqas ta’ ħsara u ta’ ħsara, ir-rekwiżiti kollha ta’ prestazzjoni xierqa speċifikati f’Parti 2 tal-Anness I u li hija mfassla biex topera b’tali mod li ma twassalx għal riskji kritiċi ta’ sikurezza.
                     
                  
                     
                        2.
                     
                     
                        Dokumentazzjoni
                     
                  
                     
                        2.1.
                     
                     
                        Rekwiżiti
                        Il-manifattur għandu jipprovdi pakkett ta’ dokumentazzjoni li jagħti aċċess għad-disinn bażiku ta’ “Is-Sistema” u l-mezzi li bihom hija konnessa ma’ sistemi oħra tal-vettura jew li permezz tagħhom tikkontrolla direttament lill-varjabbli tal-output. Għandhom jiġu spjegati l-funzjoni(jiet) ta’ “Is-Sistema”, inklużi l-istrateġiji ta’ kontroll, u l-kunċett ta’ sikurezza, kif stabbiliti mill-manifattur. Id-dokumentazzjoni għandha tkun qasira, madankollu għandha tipprovdi evidenza li d-disinn u l-iżvilupp kellhom il-benefiċċju ta’ għarfien espert mill-oqsma kollha tas-sistema li huma involuti. Għal testijiet perjodiċi tal-affidabbiltà stradali, id-dokumentazzjoni għandha tiddeskrivi kif jista’ jiġi vverifikat l-istatus operattiv attwali ta’ “Is-Sistema”.
                        Is-Servizz Tekniku għandu jevalwa l-pakkett ta’ dokumentazzjoni biex juri li “Is-Sistema”:
                        
                                    (a)
                                 
                                 
                                    hija ddisinjata biex taħdem, taħt kundizzjonijiet ta’ nuqqas ta’ ħsara u taħt kundizzjonijiet ta’ ħsara, b’tali mod li ma twassalx għal riskji kritiċi ta’ sikurezza;
                                 
                              
                                    (b)
                                 
                                 
                                    tirrispetta, taħt kundizzjonijiet ta’ nuqqas ta’ ħsara u taħt kundizzjonijiet ta’ ħsara, ir-rekwiżiti ta’ prestazzjoni xierqa kollha speċifikati band’oħra f’dan ir-Regolament; u
                                 
                              
                                    (c)
                                 
                                 
                                    ġiet żviluppata skont il-proċess/metodu ta’ żvilupp iddikjarat mill-manifattur u li dan jinkludi mill-anqas il-passi elenkati fil-punt 2.4.4.
                                 
                              
                  
                     
                        2.1.1.
                     
                     
                        Id-dokumentazzjoni għandha tkun disponibbli f’żewġ partijiet:
                        
                                    (a)
                                 
                                 
                                    Il-pakkett ta’ dokumentazzjoni formali għall-approvazzjoni, li jkun fih il-materjal elenkat fil-punt 2. (ħlief dak tal-punt 2.4.4.) li għandu jiġi pprovdut lis-Servizz Tekniku fil-ħin tas-sottomissjoni tal-applikazzjoni għall-approvazzjoni tat-tip. Dan il-pakkett ta’ dokumentazzjoni għandu jintuża mis-Servizz Tekniku bħala r-referenza bażika għall-proċess ta’ verifika stabbilit fil-punt 3. Is-Servizz Tekniku għandu jiżgura li dan il-pakkett ta’ dokumentazzjoni jibqa’ disponibbli għal perjodu determinat bi qbil mal-Awtorità tal-Approvazzjoni. Dan il-perjodu ma għandux jaqbeż 10 snin, u jibda jiddekorri miż-żmien meta l-produzzjoni tal-vettura tiġi mwaqqfa għalkollox.
                                 
                              
                                    (b)
                                 
                                 
                                    Materjal addizzjonali u data ta’ analiżi tal-punt 2.4.4. li għandhom jinżammu mill-manifattur, iżda li għandhom ikunu magħmulin disponibbli għal spezzjoni fil-mument tal-approvazzjoni tat-tip. Il-manifattur għandu jiżgura li dan il-materjal u d-data tal-analiżi jibqgħu disponibbli għal perjodu ta’ 10 snin li jibdew jgħoddu miż-żmien meta l-produzzjoni tal-vettura tiġi mwaqqfa għalkollox.
                                 
                              
                  
                     
                        2.2.
                     
                     
                        Għandha tiġi pprovduta deskrizzjoni li tagħti spjegazzjoni sempliċi tal-funzjonijiet kollha inklużi l-istrateġiji ta’ kontroll ta’ “Is-Sistema” u tal-metodi li ntużaw sabiex jintlaħqu l-objettivi, inkluż dikjarazzjoni tal-mekkaniżmu/i li permezz tiegħu/tagħhom jiġi eżerċitat il-kontroll.
                        Kwalunkwe funzjoni deskritta li tista’ tinqabeż għandha tiġi identifikata, filwaqt li għandha tiġi pprovduta deskrizzjoni ulterjuri tal-motivazzjoni mibdula tal-operat tal-funzjoni.
                     
                  
                     
                        2.2.1.
                     
                     
                        Għandha tiġi pprovduta lista tal-varjabbli kollha ta’ input u dawk rilevati u għandha tiġi definita l-medda operattiva tagħhom, flimkien ma’ deskrizzjoni ta’ kif kull varjabbli jaffettwa l-imġiba tas-sistema.
                     
                  
                     
                        2.2.2.
                     
                     
                        Għandha tiġi pprovduta lista tal-varjabbli tal-output kollha li jiġu kkontrollati minn “Is-Sistema” u, f’kull każ, għandha tingħata indikazzjoni ta’ jekk il-kontroll huwiex dirett jew permezz ta’ sistema oħra tal-vettura. Għandha tiġi ddefinita l-medda li fuqha “Is-Sistema” x’aktarx teżerċita kontroll fuq kull varjabbli tal-output.
                     
                  
                     
                        2.2.3.
                     
                     
                        Il-limiti li jiddefinixxu l-limiti tal-operazzjoni funzjonali (jiġifieri l-limiti fiżiċi esterni li fihom is-sistema tista’ żżomm kontroll) għandhom jiġu ddikjarati fejn xieraq għall-prestazzjoni tas-sistema.
                     
                  
                     
                        2.3.
                     
                     
                        L-arranġament u l-iskematika tas-sistema.
                     
                  
                     
                        2.3.1.
                     
                     
                        Inventarju tal-komponenti.
                        Għandha tkun ipprovduta lista li tiġbor flimkien l-unitajiet kollha ta’ “Is-Sistema” u li ssemmi s-sistemi l-oħra tal-vettura li huma meħtieġa sabiex tintlaħaq il-funzjoni ta’ kontroll inkwistjoni.
                        Għandha tiġi pprovduta dijagramma skematika ġenerali li turi dawn l-unitajiet f’kombinament, fejn jiġu ċċarati kemm id-distribuzzjoni tat-tagħmir kif ukoll l-interkonnessjonijiet.
                     
                  
                     
                        2.3.2.
                     
                     
                        Funzjonijiet tal-unitajiet
                        Il-funzjoni ta’ kull unità ta’ “Is-Sistema” għandha tkun deskritta fil-qosor u għandhom jintwerew is-sinjali li jikkonnettjawha ma’ unitajiet oħrajn jew ma’ sistemi oħra tal-vettura. Dan jista’ jiġi pprovdut permezz ta’ dijagramma blokka dettaljata jew dijagramma skematika oħra, jew b’deskrizzjoni akkompanjata minn dijagramma bħal din.
                     
                  
                     
                        2.3.3.
                     
                     
                        L-interkonnessjonijiet fi ħdan “Is-Sistema” għandhom jintwerew permezz ta’ dijagramma taċ-ċirkwiti għal-links elettriċi ta’ trażmissjoni, b’dijagramma tal-pajpijiet għat-tagħmir tat-trażmissjoni pnewmatika jew idrawlika u b’arranġament dijagrammatiku ssimplifikat għal-links mekkaniċi. Il-links ta’ trażmissjoni kemm lejn kif ukoll minn sistemi oħra għandhom jintwerew ukoll.
                     
                  
                     
                        2.3.4.
                     
                     
                        Għandu jkun hemm korrispondenza ċara bejn il-links ta’ trażmissjoni u s-sinjali mgħoddija bejn l-unitajiet. Il-prijoritajiet tas-sinjali fuq mogħdijiet multiplexed tad-data għandhom jiġu ddikjarati kull fejn il-prijorità tista’ tkun kwistjoni li taffettwa l-prestazzjoni jew is-sikurezza.
                     
                  
                     
                        2.3.5.
                     
                     
                        Identifikazzjoni tal-unitajiet
                        Kull unità għandha tkun identifikabbli b’mod ċar u b’mod mhux ambigwu (eż. b’immarkar għall-hardware u b’immarkar jew b’output tas-software għall-kontenut tas-software) biex tkun ipprovduta assoċjazzjoni korrispondenti tal-hardware u tad-dokumentazzjoni.
                        Fejn il-funzjonijiet jiġu kkombinati f’unità waħda jew tabilħaqq f’kompjuter wieħed, iżda jintwerew fi blokki multipli fid-dijagramma blokka għal skopijiet ta’ ċarezza u ta’ faċilità ta’ spjegazzjoni, għandu jintuża biss immarkar wieħed għall-identifikazzjoni tal-hardware. Bl-użu ta’ din l-identifikazzjoni, il-manifattur għandu jafferma li t-tagħmir ipprovdut huwa konformi mad-dokument korrispondenti.
                     
                  
                     
                        2.3.5.1.
                     
                     
                        L-identifikazzjoni tiddefinixxi l-verżjoni tal-hardware u tas-software u, fejn dan tal-aħħar jinbidel bħal biex tinbidel il-funzjoni tal-Unità safejn huwa kkonċernat dan ir-Regolament, din l-identifikazzjoni għandha tinbidel ukoll.
                     
                  
                     
                        2.4.
                     
                     
                        Il-kunċett ta’ sikurezza tal-manifattur
                     
                  
                     
                        2.4.1.
                     
                     
                        Il-manifattur għandu jipprovdi dikjarazzjoni li tafferma li l-istrateġija magħżula biex jintlaħqu l-objettivi ta’ “Is-Sistema”, f’kundizzjonijiet ta’ mingħajr ħsara mhux se tippreġudika t-tħaddim sikur tal-vettura.
                     
                  
                     
                        2.4.2.
                     
                     
                        Fir-rigward tas-software użat fi “Is-Sistema”, għandha tiġi spjegata l-arkittettura ġenerali u għandhom jiġu identifikati l-metodi u l-għodod tad-disinn li ntużaw. Il-manifattur għandu juri evidenza tal-mezzi li bihom iddetermina r-realizzazzjoni tal-loġika tas-sistema, matul il-proċess tad-disinn u tal-iżvilupp.
                     
                  
                     
                        2.4.3.
                     
                     
                        Il-manifattur għandu jipprovdi lis-Servizz Tekniku bi spjegazzjoni tad-dispożizzjonijiet tad-disinn integrati fi “Is-Sistema” sabiex jiġi ġġenerat tħaddim sikur f’kundizzjonijiet ta’ ħsara. Dispożizzjonijiet possibbli tad-disinn għal ħsara fi “Is-Sistema” pereżempju huma:
                        
                                    (a)
                                 
                                 
                                    il-vettura taqleb għal ħidma fejn tintuża sistema parzjali;
                                 
                              
                                    (b)
                                 
                                 
                                    bidla għal sistema separata ta’ appoġġ;
                                 
                              
                                    (c)
                                 
                                 
                                    it-tneħħija tal-funzjoni ta’ livell għoli.
                                 
                              Fil-każ ta’ ħsara, is-sewwieq għandu jiġi mwissi, pereżempju b’sinjal ta’ twissija jew billi jintwera messaġġ. Meta s-sistema ma tkunx deattivata mis-sewwieq, eż. billi l-iswiċċ tal-ignixin (run) jintefa għal “off”, jew billi tintefa dik il-funzjoni partikolari jekk ikun ipprovdut swiċċ speċjali għal dak l-iskop, it-twissija għandha tkun preżenti sakemm tippersisti l-kondizzjoni ta’ ħsara.
                     
                  
                     
                        2.4.3.1.
                     
                     
                        Jekk, f’ċerti kundizzjonijiet ta’ ħsara, il-provvista magħżula tagħżel modalità ta’ tħaddim ta’ prestazzjoni parzjali, allura dawn il-kundizzjonijiet għandhom jiġu ddikjarati u l-limiti tal-effikaċja li jirriżultaw għandhom jiġu definiti.
                     
                  
                     
                        2.4.3.2.
                     
                     
                        Jekk id-dispożizzjoni magħżula tagħżel mezz sekondarju (ta’ appoġġ) biex timplimenta l-għan tas-sistema ta’ kontroll tal-vettura, il-prinċipji tal-mekkaniżmu tal-bidla, il-loġika u l-livell tat-tagħmir addizzjonali li jaħdem f’każ ta’ ħsara u kwalunkwe karatteristika ta’ kontroll integrata ta’ appoġġ għandhom jiġu spjegati u l-limiti tal-effikaċja ta’ appoġġ li jirriżultaw għandhom jiġu definiti.
                     
                  
                     
                        2.4.3.3.
                     
                     
                        Jekk id-dispożizzjoni magħżula tagħżel it-tneħħija tal-funzjoni ta’ livell ogħla ta’ kontroll elettroniku, is-sinjali ta’ kontroll tal-output korrispondenti assoċjati ma’ din il-funzjoni għandhom jiġu inibiti, u b’tali mod li jiġi limitat l-ixkiel ta’ tranżizzjoni.
                     
                  
                     
                        2.4.4.
                     
                     
                        Id-dokumentazzjoni għandha tkun appoġġata minn analiżi li turi, f’termini ġenerali, kif iġġib ruħha s-sistema meta jseħħ kwalunkwe wieħed mill-perikli jew ħsarat li jkollhom effett fuq il-prestazzjoni jew fuq is-sikurezza tal-kontroll tal-vettura.
                        Il-metodu/i analitiku/analitiċi magħżul(a) għandu/għandhom jiġi/u stabbilit(i) u miżmum(a) mill-manifattur u għandu/għandhom jkun(u) disponibbli għal spezzjoni mis-Servizz Tekniku fil-ħin tal-approvazzjoni tat-tip.
                        Is-Servizz Tekniku għandu jwettaq valutazzjoni tal-applikazzjoni tal-approċċ(i) analitiku/analitiċi. Il-valutazzjoni għandha tinkludi:
                        
                                    (a)
                                 
                                 
                                    Spezzjoni tal-approċċ ta’ sikurezza fil-livell tal-kunċett (vettura) bil-konferma li tinkludi konsiderazzjoni ta’:
                                    
                                                (i)
                                             
                                             
                                                interazzjonijiet ma’ sistemi oħra tal-vettura;
                                             
                                          
                                                (ii)
                                             
                                             
                                                ħsarat fis-sistema, fil-kamp ta’ applikazzjoni ta’ dan ir-Regolament;
                                             
                                          
                                                (iii)
                                             
                                             
                                                għall-funzjonijiet msemmija fil-punt 2.2:
                                                
                                                            —
                                                         
                                                         
                                                            sitwazzjonijiet fejn sistema ħielsa mill-ħsarat tista’ toħloq riskji kritiċi għas-sikurezza (eż. minħabba nuqqas ta’ fehim jew fehim ħażin tal-ambjent tal-vettura);
                                                         
                                                      
                                                            —
                                                         
                                                         
                                                            użu ħażin raġonevolment prevedibbli mis-sewwieq;
                                                         
                                                      
                                                            —
                                                         
                                                         
                                                            modifika intenzjonata tas-sistema.
                                                         
                                                      
                                          Dan l-approċċ għandu jkun ibbażat fuq analiżi tal-periklu/tar-riskju xierqa għas-sikurezza tas-sistema.
                                 
                              
                                    (b)
                                 
                                 
                                    Spezzjoni tal-approċċ ta’ sigurtà fil-livell tas-sistema. Dan jista’ jkun ibbażat fuq Analiżi tal-Modalitajiet u l-Effetti tal-Ħsarat (FMEA), Analiżi skont l-Arblu tal-Ħsarat (FTA) jew kwalunkwe proċess simili adattat għas-sikurezza tas-sistema.
                                 
                              
                                    (c)
                                 
                                 
                                    Spezzjoni tal-pjanijiet u r-riżultati tal-validazzjoni. Dan għandu jinkludi l-ittestjar tal-validazzjoni xieraq għall-validazzjoni, pereżempju l-ittestjar tal-Hardware in the Loop (HIL), l-ittestjar operattiv tal-vettura fit-triq, jew kwalunkwe ttestjar ieħor xieraq għall-validazzjoni.
                                 
                              Il-valutazzjoni għandha tikkonsisti minn verifiki fuq il-post ta’ perikli u ħsarat magħżula biex jiġi stabbilit li l-argumentazzjoni li tappoġġa l-kunċett tas-sikurezza tinftiehem u tkun loġika u l-pjanijiet ta’ validazzjoni huma adatti u tlestew.
                        Is-Servizz Tekniku jista’ jwettaq jew jista’ jeħtieġ li jitwettqu testijiet kif speċifikat fil-punt 3. biex jiġi vverifikat il-kunċett ta’ sikurezza.
                     
                  
                     
                        2.4.4.1.
                     
                     
                        Din id-dokumentazzjoni għandha telenka l-parametri li qegħdin jiġu mmonitorjati u għandha tistabbilixxi, għal kull kundizzjoni ta’ ħsara tat-tip imsemmi fil-punt 2.4.4., is-sinjal ta’ twissija li għandu jingħata lis-sewwieq u/jew lill-persunal tas-servizz/tal-ispezzjoni teknika.
                     
                  
                     
                        2.4.4.2.
                     
                     
                        Din id-dokumentazzjoni għandha tiddeskrivi l-miżuri fis-seħħ biex tiżgura li “Is-Sistema” ma tippreġudikax it-tħaddim sikur tal-vettura meta l-prestazzjoni ta’ “Is-Sistema” tkun affettwata minn kundizzjonijiet ambjentali, eż il-klima, it-temperatura, id-dħul ta’ trab, id-dħul ta’ ilma, l-ippakkjar tas-silġ.
                     
                  
                     
                        3.
                     
                     
                        Verifika u ttestjar
                     
                  
                     
                        3.1.
                     
                     
                        L-operazzjoni funzjonali ta’ “Is-Sistema”, kif ġiet stabbilita fid-dokumenti meħtieġa fil-punt 2, għandha tiġi ttestjata kif ġej:
                     
                  
                     
                        3.1.1.
                     
                     
                        Il-verifika tal-funzjoni ta’ “Is-Sistema”
                        Is-Servizz Tekniku għandu jivverifika “Is-Sistema” taħt kundizzjonijiet ta’ mingħajr ħsara billi jittestja numru ta’ funzjonijiet magħżula minn dawk deskritti mill-manifattur fil-punt 2.2.
                        Għal sistemi elettroniċi kumplessi, dawn it-testijiet għandhom jinkludu xenarji li bihom funzjoni ddikjarata tinqabeż.
                     
                  
                     
                        3.1.1.1.
                     
                     
                        Ir-riżultati tal-verifika għandhom jikkorrispondu mad-deskrizzjoni, inkluż l-istrateġiji ta’ kontroll, mogħtija mill-manifattur fil-punt 2.2.
                     
                  
                     
                        3.1.2.
                     
                     
                        Il-verifika tal-kunċett ta’ sikurezza tal-punt 2.4.
                        Ir-reazzjoni ta’ “Is-Sistema” għandha tiġi vverifikata taħt l-influwenza ta’ ħsara fi kwalunkwe unità individwali bl-applikazzjoni ta’ sinjali ta’ output korrispondenti għal unitajiet elettriċi jew għal elementi mekkaniċi sabiex jiġu simulati l-effetti ta’ ħsarat interni fl-unità. Is-Servizz Tekniku għandu jagħmel dan il-kontroll għal mill-inqas unità individwali waħda, iżda ma għandux jivverifika r-reazzjoni ta’ “Is-Sistema” għal fallimenti simultanji multipli ta’ unitajiet individwali.
                        Is-Servizz Tekniku għandu jivverifika li dawn it-testijiet jinkludu aspetti li jista’ jkollhom impatt fuq il-kontrollabbiltà tal-vettura u fuq l-informazzjoni tal-utent (aspetti tal-HMI).
                     
                  
                     
                        4.
                     
                     
                        Rappurtar mis-Servizz Tekniku
                        Ir-rapportar tal-valutazzjoni mis-Servizz Tekniku għandu jsir b’tali mod li jippermetti t-traċċabilità, eż. verżjonijiet tad-dokumenti spezzjonati huma kodifikati u elenkati fir-reġistri tas-Servizz Tekniku.
                        Eżempju ta’ tqassim possibbli għall-formula ta’ valutazzjoni mis-Servizz Tekniku lill-Awtorità tal-Approvazzjoni tat-Tip jinsab fl-Appendiċi.
                     
                  
      
      
         
            Appendiċi
            
               Mudell ta’ formola ta’ valutazzjoni għall-ELKS
            
            In-Nru tar-rapport tat-test:
            
                     
                        1.
                     
                     
                        Identifikazzjoni.
                     
                  
                     
                        1.1.
                     
                     
                        Għamla tal-vettura:
                     
                  
                     
                        1.2
                     
                     
                        Tip
                     
                  
                     
                        1.3
                     
                     
                        Il-mezz ta’ identifikazzjoni tat-tip, jekk ikun immarkat fuq il-vettura:
                     
                  
                     
                        1.4.
                     
                     
                        Il-pożizzjoni ta’ dik il-marka:
                     
                  
                     
                        1.5.
                     
                     
                        L-isem u l-indirizz tal-manifattur:
                     
                  
                     
                        1.6.
                     
                     
                        Jekk applikabbli, l-isem u l-indirizz tar-rappreżentant tal-manifattur:
                     
                  
                     
                        1.7.
                     
                     
                        Pakkett ta’ dokumentazzjoni formali tal-manifattur:
                        Nru tar-referenzi tad-dokumentazzjoni:
                        Data tal-ħruġ oriġinali:
                        Data tal-aħħar aġġornament:
                     
                  
                     
                        2.
                     
                     
                        Deskrizzjoni tas-sistema(i) tal-vettura(i) tat-test
                     
                  
                     
                        2.1.
                     
                     
                        Deskrizzjoni ġenerali:
                     
                  
                     
                        2.2.
                     
                     
                        Deskrizzjoni tal-funzjonijiet ta’ kontroll kollha ta’ “Is-Sistema”, u metodi ta’ tħaddim:
                     
                  
                     
                        2.3.
                     
                     
                        Deskrizzjoni tal-komponenti u dijagrammi tal-interkonnessjonijiet fi ħdan “Is-Sistema”:
                     
                  
                     
                        2.4.
                     
                     
                        Deskrizzjoni ġenerali:
                     
                  
                     
                        2.5.
                     
                     
                        Deskrizzjoni tal-funzjonijiet ta’ kontroll kollha ta’ “Is-Sistema”, u metodi ta’ tħaddim:
                     
                  
                     
                        2.6.
                     
                     
                        Deskrizzjoni tal-komponenti u d-dijagrammi tal-interkonnessjonijiet fi ħdan “Is-Sistema”
                     
                  
                     
                        3.
                     
                     
                        Kunċett ta’ sikurezza tal-manifattur
                     
                  
                     
                        3.1.
                     
                     
                        Deskrizzjoni tal-fluss tas-sinjali u tad-data operattiva u l-prijoritajiet tagħhom:
                     
                  
                     
                        3.2.
                     
                     
                        Dikjarazzjoni tal-manifattur:
                        Il-manifattur(i) … jafferma(w) li l-istrateġija magħżula biex jintlaħqu l-objettivi ta “Is-Sistema”, f’kundizzjonijiet ta’ mingħajr ħsara, mhux se tippreġudika t-tħaddim sikur tal-vettura.
                     
                  
                     
                        3.3.
                     
                     
                        L-arkitettura ġenerali tas-software u l-metodi u l-għodod tad-disinn użati:
                     
                  
                     
                        3.4.
                     
                     
                        Spjegazzjoni tad-dispożizzjonijiet tad-disinn integrati fi “Is-Sistema” taħt kundizzjonijiet ta’ ħsara:
                     
                  
                     
                        3.5.
                     
                     
                        Analiżi dokumentata tal-imġiba ta’ “Is-Sistema” taħt kundizzjonijiet ta’ periklu jew ta’ ħsara individwali:
                     
                  
                     
                        3.6.
                     
                     
                        Deskrizzjoni tal-miżuri fis-seħħ għall-kundizzjonijiet ambjentali:
                     
                  
                     
                        3.7.
                     
                     
                        Dispożizzjonijiet għat-test perjodiku tal-affidabbiltà stradali ta’ “Is-Sistema”:
                     
                  
                     
                        3.8.
                     
                     
                        Riżultati tat-test ta’ verifika ta’ “Is-Sistema”, imsemmi fil-punt 3.1.1. tal-Anness II tar-Regolament (UE) 2021/646 (1).
                     
                  
                     
                        3.9.
                     
                     
                        Riżultati tat-test ta’ verifika tal-kunċett tas-sikurezza, imsemmi fil-punt 3.1.2. tal-Anness II tar-Regolament (UE) 2021/646 (1).
                     
                  
                     
                        3.10.
                     
                     
                        Data tat-test:
                     
                  
                     
                        3.11.
                     
                     
                        Dan it-test twettaq u r-riżultati ġew irrapportati skont ir-Regolament ta’ Implimentazzjoni tal-Kummissjoni (UE) 2021/646 (1), kif emendat l-aħħar mir-Regolament (UE) 2021/646
                        Is-Servizz Tekniku li wettaq it-test
                        Iffirmat: ….Data: …
                     
                  
                     
                        3.12.
                     
                     
                        Kummenti:
                     
                  
               (1)  Ir-Regolament ta’ Implimentazzjoni tal-Kummissjoni (UE) 2021/646 tad-19 ta’ April 2021 li jistabbilixxi r-regoli għall-applikazzjoni tar-Regolament (UE) 2019/2144 tal-Parlament Ewropew u tal-Kunsill fir-rigward ta’ proċeduri uniformi u speċifikazzjonijiet tekniċi għall-approvazzjoni tat-tip ta’ vetturi bil-mutur fir-rigward tas-sistemi ta’ emerġenza ta’ żamma tal-karreġġata tagħhom (ELKS) (ĠU L 133, 20.4.2021, p. 31).